Ευαγγελία Σιμοπούλου: Πολύτιμη κληρονομιά\nΑΡΧΙΚΗ • DOWN TOWN • ΠΟΛΙΤΙΣΜΟΣ • Ευαγγελία Σιμοπούλου: Πολύτιμη κληρονομιά\n&nbsp01 Δεκεμβρίου 2019, 10:30 πμ\nΚάθε κομμάτι είναι και ένα έργο τέχνης. Τα μοναδικά χειροποίητα παπλώματα της δημιουργού, φτιαγμένα με πολύ μεράκι και φαντασία σε διάφορα σχέδια και χρώματα, παρουσιάζονται στην Alpha C.K. Art Gallery.\nΑσχολείται με την τεχνική του quilding τα τελευταία δέκα χρόνια. «Αυτό σου ταιριάζει, είσαι εσύ», της είχε πει ένας φίλος της. Μια φράση που αποτυπώθηκε στη μνήμη της και την έσπρωξε να αρχίσει να πειραματίζεται με αυτή την τεχνική. Παρακολούθησε κάποια μαθήματα quilding και στην πορεία άρχισε να πειραματίζεται με τις δικές της δημιουργίες. Με σκληρή δουλειά, πειθαρχία και υπομονή, η Ευαγγελία Σιμοπούλου δοκίμαζε, έκοβε, μετρούσε και συνδύαζε διάφορα σχέδια και μοτίβα.\nΤο πάθος της γι' αυτές τις μοναδικές χειροποίητες δημιουργίες την οδήγησε στην ανάγκη να τις παρουσιάσει στο κοινό. Η πρώτη της έκθεση έγινε το 2014, και αυτές τις μέρες παρουσιάζει νέα δουλειά της με τον τίτλο «Applied Aestetics». Τα ταξίδια, όπως και διάφορα έργα από τον χώρο της τέχνης, της αρχιτεκτονικής, της γλυπτικής ή της μουσικής, της δίνουν πολλά ερεθίσματα. Τα περίτεχνα σκεπάσματά της είναι καμωμένα από υφάσματα και κλωστές 100% cotton.\nΧειρίζεται το χρώμα με μεγάλη ευαισθησία και άνεση, όπως θα έκανε ένας ζωγράφος στον καμβά. Έτσι, κάθε σκέπασμα μετατρέπεται σε ένα μοναδικό έργο τέχνης. «Τα quilts είναι μια κληρονομιά. Περνούν από γενιά σε γενιά και έχουν μια διάρκεια στον χρόνο. Οι απόγονοι που τα κληρονομούν θα θυμούνται με αγάπη τα πρόσωπα που τους τα δώρισαν. Αυτό είναι ένα στοιχείο που με κάνει να σέβομαι αυτή τη δουλειά χωρίς να με απασχολεί ο κόπος, ο χρόνος ή το κόστος των υλικών», λέει. Οι άνθρωποι από τους οποίους αντλεί ιδέες είναι πολλοί. «Ξεχωρίζω τον γκουρού της τεχνικής του quilting, τον Kaffe Fassett. Τα μοτίβα, τα χρώματα και οι τεχνικές του με έχουν βοηθήσει στη δουλειά μου. Με μαγεύει ο Mondrian, ο Malevich, ο Ellsworth Kelly, ο Matisse, ο Vasarely, η Yayoi Kusama, η Suzan Frecon και άλλοι. Τελευταία, μελετώντας τον Josef Albers, ενημερώθηκα για τα χρώματα από τη φιλοσοφική σκοπιά. Τελικά, το να παίρνεις στο χέρι σου ένα κομμάτι ύφασμα και να το μεταμορφώνεις σε κάτι εντελώς διαφορετικό -απλά λες ένα ευχαριστώ, κοιτάζοντας ψηλά!», σχολιάζει.\n* Η έκθεση χειροποίητων παπλωμάτων (quilts) με τίτλο «Applied Aestetics» της Ευαγγελίας Σιμοπούλου στην Alpha C.K. Art Gallery εγκαινιάζεται στις 4 Δεκεμβρίου στις 19:00 και θα διαρκέσει μέχρι τις 7 Δεκεμβρίου – τηλ. 22 751325\nΦιλgood, τεύχος 249.\nΚαλλιτέχνης ξεκόλλησε κι έφαγε την μπανάνα του Κατελάν\n«Λιόλια»: Ιστορία αγάπης με έμπνευση την «Κερένια Κούκλα»\nΗ Μιρέλα Πάχου στο Πλατώ\nΘριάμβευσε ο Λάνθιμος με την «Ευνοούμενη» στο Βερολίνο\n«Mare Nostrum» από τη «Διάσταση»\nΧρυσές Σφαίρες: Προβάδισμα «Marriage Story» με 6 υποψηφιότητες\nΗ νεανική ομάδα χορού 14ΑΝΩ συστήνεται στο κοινό\nΤέσσερις σκέψεις για την κατάσταση της ελληνόφωνης μυθοπλασίας σήμερα\n«Mare Nostrum»: Η Διάσταση στη Μεσόγειο\nΠολιτιστική ατζέντα, Κυριακή 8 Δεκεμβρίου\nΠολιτιστική ατζέντα, Δευτέρα 9 Δεκεμβρίου\nΜΑ(Τ)ΤΕΡ: Η νέα διαδραστική πρόταση της Μάχης Δημητριάδου\nΕξομολόγηση ενώπιον αμίλητου εξομολόγου\nΗ Άννα Βίσση στο Δημοτικό Θέατρο Λευκωσίας\nΆννα- Χριστίνα Κάττου, ετών 26, ηθοποιός, καθηγήτρια, επιχειρηματίας\nΕικόνες γκριζωπής θλίψης\nΖήτημα DNA (μια ιστορία από την Ξάνθη)\nΠολιτιστική ατζέντα, Τρίτη 10 Δεκεμβρίου\nΤο παντοτινό «OK»\nΤο έργο πάει λάθος στο Θέατρο Ένα\nΗ ατμοσφαιρική Βαρσοβία\nΑΘΛΗΤΙΚΑ: Ξανά στο προσκήνιο ο Τραμετσάνι\nLIFESTYLE: Έπαθε αμόκ η Αννίτα Πάνια με την καλεσμένη – Έφυγε με φωνές...\nINCYPRUS: Nadler says vote ‘possible’ on Trump articles of...\nΧΡΥΣΕΣ ΣΥΝΤΑΓΕΣ: Κεφτέδες κυπριακοί με τρεις σος\nΚΑΡΙΕΡΑ: Legal Advisor – Altamira Asset Management (Cyprus) Ltd –...\nΠολιτιστική ατζέντα, Σάββατο 7 Δεκεμβρίου\nΠολιτιστική ατζέντα, Παρασκευή 6 Δεκεμβρίου\nΟ Καρυοθραύστης στο Σατιρικό\nΈρευνα: Φτιάξε ατμόσφαιρα\nTop 5 Κινέζικα\nCharity Party στο Moondog's\nΈρευνα: Κουζίνες του κόσμου\nΆννα- Χριστίνα Κάττου, ετών 26, ηθοποιός, καθηγήτρια,...\nΧρυσές Σφαίρες: Προβάδισμα «Marriage Story» με 6...\nΈκθεση της Έβελυν Αναστασίου στην γκαλερί eins\nΓιώργος Λάππας (1950- 2016) στην Gοlden Gallery by...


Έλληνας επιστήμονας ηγείται έρευνας για την παραγωγή καύσιμου υδρογόνου… από την υγρασία | Εφημερίδα "Στόχος" - Stoxos newspaper\nΈλληνας επιστήμονας ηγείται έρευνας για την παραγωγή καύσιμου υδρογόνου… από την υγρασία\nΗ συνεργασία στοχεύει στην ανάπτυξη μιας καινοτόμου συσκευής που απορροφά τους υδρατμούς από τον ατμοσφαιρικό αέρα και χρησιμοποιώντας την ενέργεια του ήλιου τους διασπά απευθείας σε οξυγόνο και υδρογόνο. Τα οφέλη από την παραγωγή εναλλακτικών καυσίμων είναι προφανή: από τη μια θα μειωθεί η εξάρτησή μας από τα ορυκτά καύσιμα και αφετέρου θα μειωθούν οι εκπομπές αερίων του θερμοκηπίου.\nΈνα από αυτά τα εναλλακτικά βιώσιμα καύσιμα είναι το υδρογόνο, το οποίο μπορεί να χρησιμοποιηθεί για την αποθήκευση της ηλεκτρικής ενέργειας που παράγεται από ανανεώσιμες πηγές. Το υδρογόνο μπορεί εν συνεχεία να τροφοδοτηθεί μαζί με οξυγόνο σε μια κυψέλη καυσίμου, παράγοντας ηλεκτρική ενέργεια και εκπέμποντας μόνο καθαρό νερό.\nΚατά την αναζήτηση λύσεων, το Τμήμα Έρευνας της Toyota Motors Europe συναντήθηκε με την ομάδα καταλυτικών και ηλεκτροχημικών διεργασιών για ενεργειακές εφαρμογές του DIFFER, επικεφαλής της οποίας είναι ο Μιχάλης Τσαμπάς. Η εν λόγω ομάδα εργαζόταν ήδη στην ανάπτυξη νέων μεθόδων για τη διάσπαση του νερού που υπάρχει στην ατμόσφαιρα (αντί για τη διάσπαση υγρού νερού που είναι η κλασική προσέγγιση).\n«Χρησιμοποιώντας το νερό σε αέρια αντί σε υγρή μορφή έχει αρκετά πλεονεκτήματα. Τα υγρά παρουσιάζουν ορισμένα τεχνικά προβλήματα, όπως για παράδειγμα τον ανεπιθύμητο σχηματισμό φυσαλίδων. Επιπλέον, με τη χρήση νερού στην αέρια φάση αντί της υγρής φάσης, δεν χρειαζόμαστε δαπανηρές εγκαταστάσεις για τον καθαρισμό του νερού. Και τέλος, δεδομένου ότι χρησιμοποιούμε μόνο το νερό που υπάρχει στον περιβάλλοντα αέρα, η τεχνολογία μας είναι επίσης εφαρμόσιμη σε απομακρυσμένους χώρους όπου δεν υπάρχει νερό», εξήγησε ο Έλληνας επιστήμονας.\nΤην τελευταία χρονιά το DIFFER και η TME συνεργάστηκαν για να αποδείξουν πως η ιδέα λειτουργεί στην πράξη. Οι ερευνητές ανέπτυξαν ένα νέο φωτοηλεκτροχημικό αντιδραστήρα στερεάς κατάστασης ο οποίος εκτέθηκε σε ηλιακό φως και κατάφερε να απορροφήσει νερό (υγρασία) από τον τον ατμοσφαιρικό αέρα και στη συνέχεια να παράγει υδρογόνο.\nΑυτός ο πρωτότυπος αντιδραστήρας πέτυχε εντυπωσιακή απόδοση, που έφτασε στο 70% της απόδοσης που επιτυγχάνεται όταν μια ισοδύναμη συσκευή τροφοδοτείται με υγρό νερό. Το σύστημα αποτελείται από ηλεκτρολύτες πολυμερικής μεμβράνης, πορώδη φωτοηλεκτρόδια και απορροφητικά υλικά, σε συνδυασμό με έναν ειδικά σχεδιασμένο αντιδραστήρα.\n«Η Toyota έχει ήδη πρωτοπορήσει παράγοντας μαζικά το πρώτο επιβατικό αυτοκίνητο που χρησιμοποιεί ως καύσιμο το υδρογόνο. Επίσης η Toyota συμβάλλει ενεργά στην ανεύρεση τρόπων παραγωγής υδρογόνου χωρίς τη χρήση ορυκτών καυσίμων», λέει ο Ιζότα Τσέρι, Γενικός Διευθυντής του τομέα Έρευνας Προηγμένων Υλικών της Toyota Motor Europe.\n«Η εταιρεία έχει θέσει την περιβαλλοντική πρόκληση Toyota Environmental Challenge 2050, στοχεύοντας σε μηδενικές εκπομπές διοξειδίου του άνθρακα καθ’ όλη τη διάρκεια ζωής των οχημάτων (παραγωγή, λειτουργία κλπ). Η χρήση ανανεώσιμων πηγών ενέργειας για παραγωγή υδρογόνου μπορεί να συμβάλλει σημαντικά στη μείωση των εκπομπών αερίων θερμοκηπίου. Υποστηρίζοντας τη βασική (θεμελιώδη έρευνα) όπως στην προκειμένη συνεργασία, εργαζόμαστε προς την ανάπτυξη μιας κοινωνίας βασισμένης στο υδρογόνο, αναπτύσσοντας προσιτές και εύχρηστες εφαρμογές του υδρογόνου τόσο για τις εργοστασιακές διεργασίες μας όσο και για τους πελάτες», συμπληρώνει.\nΣτο επόμενο στάδιο του project, οι εταίροι σκοπεύουν να βελτιώσουν σημαντικά το πρωτότυπο. Κι όταν έχει ξεπεραστεί αυτό το εμπόδιο, η έρευνα θα στραφεί στην αναβάθμιση της τεχνολογίας από εργαστηριακή σε βιομηχανική κλίμακα. «Δεν είμαστε ακόμα εκεί», εξηγεί ο δρ Τσαμπάς. «Αλλά ελπίζουμε ότι μια μέρα, αυτές οι διατάξεις θα μπορούν να χρησιμοποιηθούν από ιδιώτες, είτε σε σπίτια για να τροφοδοτήσουν οικιακές συσκευές είτε για την καθημερινή μετακίνηση παράγoντας καύσιμο για αυτοκίνητα υδρογόνου».


10 «επικίνδυνες» αλήθειες για την ανθρώπινη φύση | AntiChainLetter\n← Διαχρονικές μηχανουργίες αφής «αγίου φωτός»\nΗ Χρυσή Αυγή και οι αρχαίοι ημών →\nΗ εξέλικτική θεωρία ήταν, όμως, πάντα προκλητική και πάντα αντίθετη στις φιλοσοφικές και κοινωνικές προσεγγίσεις της ανθρώπινης φύσης. Και τώρα που «μολύνει» την επιστήμη της ψυχολογίας αυτά που ακούμε ίσως να μη μας αρέσουν. Όχι δεν αναιρείται το γεγονός ότι το κοινωνικό περιβάλλον καθορίζει τη συμπεριφορά μας, αλλά τελικά ίσως και να μην είναι ο μόνος παράγοντας. Ούτε καν ο κύριος!\nΟ Καναδός ανθρωπολόγος Peter Frost θεωρεί ότι οι άντρες έγιναν «είδος πολυτελείας» και ότι τα ξανθά μαλλιά έγιναν το πλεονέκτημα των γυναικών στο αναπαραγωγικό παιχνίδι. Επειδή τα ξανθά μαλλιά χάνουν την απόχρωση τους όσο αυξάνει η ηλικία, έγιναν ένας έγκυρος δείκτης της νεότητας των γυναικών και επικράτησαν.\nΤο ίδιο ισχύει και για το χρήμα. Σε κοινωνίες που οι εύποροι είναι σημαντικά πιο πλούσιοι από τους άπορους άντρες, όπως αναφέρει ο George Bernard Shaw, » το ένα δέκατο ενός εύπορου άντρα ικανοποιεί καλύτερα το μητρικό ένστικτο από έναν ολόκληρο άπορο άντρα » κάνοντας την πολυγυνία προτιμητέα λύση για την πλειονότητα των γυναικών.\nΕδώ και χρόνια, ο Paul McCartney ασχολείται με τη ζωγραφική χωρίς να έχει γράψει ούτε ένα εμπορικά επιτυχημένο τραγούδι. Οι εποχές που ο Bill Gates έγραφε κώδικα ή ήταν επικεφαλής της Microsoft έχουν παρέλθει ανεπιστρεπτί. Τώρα πλέον ασχολείται με φιλανθρωπίες. Ο J.D. Salinger δεν έχει δημοσιεύσει τίποτα εδώ και τριάντα χρόνια ενώ ο Ορσον Ουέλς ήταν μόλις 26 όταν έγραψε τον «Πολίτη Κέιν». Η σχέση μεταξύ παραγωγικότητας και ηλικίας (η καμπύλη ηλικίας-ευφυΐας) είναι ίδια με τη καμπύλη εγκλήματος-ηλικίας και κάθε ιδιότητας (συναρτήσει της ηλικίας) που μπορεί να μετρηθεί. Ευφυΐα και εγκληματικότητα αυξάνονται κατακόρυφα στη νεαρή ηλικία, και μειώνονται κατακόρυφα στη μέση ηλικία. Αντίθετα οι ίδιες συναρτήσεις στις γυναίκες εξαρτώνται λιγότερο από την ηλικία.\nΗ περιπέτεια του Bill Clinton το 1998 γέννησε το εξής ερώτημα: «Γιατί ο πιο ισχυρός άντρας στη γη θα έθετε σε κίνδυνο την καριέρα του για μια σχέση με μια νεαρή γυναίκα;» Από την εξελικτική σκοπιά αυτή είναι μια ανόητη ερώτηση για τη Betzig! Είναι σαν να λες σε έναν άντρα που έχει μοχθήσει να κερδίσει χρήματα να μην τα ξοδέψει. Οι άντρες μοχθούν να κερδίσουν πολιτική δύναμη γιατί, συνειδητά ή ασυνείδητα, θέλουν κερδίσουν μεγαύτερη πρόσβαση στη δεξαμενή γυναικών.\nΠηγές: Wikipedia, Psychology Today, «Why Beautiful People Have More Daughters» από Alan Miller και Satoshi Kanazawa\nTo είδαμε : http://www.oneman.gr/


Η επιστολή του Κολοκοτρώνη με την οποία απειλεί με «φωτιά και τσεκούρι», όσους δεν βοηθήσουν στην πολιορκία της Πάτρας - Solygeiablog\nUncategories Η επιστολή του Κολοκοτρώνη με την οποία απειλεί με «φωτιά και τσεκούρι», όσους δεν βοηθήσουν στην πολιορκία της Πάτρας\nΗ επιστολή του Κολοκοτρώνη με την οποία απειλεί με «φωτιά και τσεκούρι», όσους δεν βοηθήσουν στην πολιορκία της Πάτρας\nΑκολουθήσατε λοιπόν καθώς σας γράφω και ακολουθήσατε τον Καπιτάν Δημητράκη να προφθάσετε το ογληγορώτερον. 15 Ιουνίου 1822, Σαραβάλι εκ της πολιορκίας Πατρών, Ο Στρατηγός Θεόδωρος Κολοκοτρώνης».\nΟ Κολοκοτρώνης έφθασε στην Πάτρα στα τέλη Φεβρουαρίου του 1822, επικεφαλής 4.000 στρατιωτών. Η επαναστατική κυβέρνηση τον είχε διορίσει, μετά από πολλές παλινωδίες, αρχηγό της πολιορκίας.\nΕκεί τον ανέμεναν τα αχαϊκά σώματα, η συνολική δύναμη των οποίων δεν ξεπερνούσε τους 3.000 άνδρες.\nΟι πολιορκητές πληροφόρησαν τον Κολοκοτρώνη πως ο εχθρός διέθετε 12.000 άνδρες.\nΗ αρχική φρουρά της πόλης (3.000 άνδρες) είχε ενισχυθεί από 9.000 Μικρασιάτες Τούρκους με επικεφαλής τον Μεχμέτ Πασά. Τον επόμενο μήνα, μετά από μια σειρά συμπλοκών, ο Γέρος του Μοριά κατάφερε να περισφίξει τον κλοιό γύρω από την πόλη.\nO Θεόδωρος Κολοκοτρώνης. Στην πολιορκία της Πάτρας δεν είχε να αντιμετωπίσει μόνο τους Τούρκους, αλλά και τις υπονομευτικές ενέργειες της επαναστατικής κυβέρνησης! Η πολιορκία όμως, παρά τις αρχικές ελληνικές επιτυχίες, είχε άδοξο τέλος.\nΗ άπειρη, σε ό,τι αφορά τα στρατιωτικά ζητήματα, κυβέρνηση εξακολουθούσε να θεωρεί την κατάληψη της πόλης δευτερεύον ζήτημα. Κατά συνέπεια, δεν φρόντισε καν για τη συντήρηση των πολιορκητών. Ο Κολοκοτρώνης ζήτησε να του παρασχεθούν τα απαραίτητα μέσα για τη συνέχεια των επιχειρήσεων, αλλά η Γερουσία, στην οποία απευθύνθηκε αρχικά, δεν διέθετε τα χρήματα.\nΗ δε κυβέρνηση δεν φάνηκε διατεθειμένη να κατανοήσει τη στρατηγική σπουδαιότητα της πολιορκίας. Αντί να συντονίσει τις ενέργειές της για την επίσπευση της κατάληψης της πόλης, διέταξε τον Κολοκοτρώνη να αναχωρήσει με 2.000 άνδρες για τη δυτική Στερεά.\nΣε ό,τι αφορά στη δυτική Στερεά, εκεί, κατά τη γνώμη του, υπήρχαν πολλοί εμπειροπόλεμοι και ικανότατοι οπλαρχηγοί που γνώριζαν και την περιοχή και τους ανθρώπους της και, επομένως, μπορούσαν να φέρουν καλύτερα από κάθε άλλον σε πέρας τον Αγώνα. Άλλωστε, είχε ήδη στείλει εκεί τον γιο του Γενναίο με όση δύναμη ήταν δυνατόν να διαθέσει.\nΤέλος, παρακάλεσε την κυβέρνηση για την αποστολή τροφών και πυρομαχικών. Η προσβλητική απάντηση του Κωλέττη Την επιστολή αυτήν απηύθυνε ο Κολοκοτρώνης προς τον Ιωάννη Κωλέττη, υπουργό των Στρατιωτικών. Όμως, ο Κωλέττης του ανέφερε πως η απάντησή του ήταν απείθεια προς την κυβέρνηση, η οποία ήταν δυνατόν να έχει δυσάρεστες συνέπειες για τον ίδιο. Για να σώσει την υπόληψη του στρατηγού όμως, δεν γνωστοποίησε την απάντησή του στην κυβέρνηση και τον καλούσε να σκεφθεί ωριμότερα και να υπακούσει στη διαταγή.\nΟ Κολοκοτρώνης εξοργίστηκε από το ύφος της επιστολής του Κωλέττη. Ταυτόχρονα όμως, συνέβαιναν και άλλα δυσάρεστα γεγονότα. Παραχωρήθηκε το δικαίωμα στους προκρίτους να στρατολογούν στις επαρχίες τους και αυτή η στρατολογία απέβαινε σε βάρος του στρατοπέδου των Πατρών διότι αρκετοί έφευγαν για να καταταγούν στα νέα αυτά σώματα.\nΤότε ο Γέρος αποφάσισε να συνεννοηθεί προσωπικά με την κυβέρνηση. Προανήγγειλε την απόφασή του αυτή με επιστολή και, αφού όρισε ως υπεύθυνο της πολιορκίας τον Δημήτριο Πλαπούτα, αναχώρησε για την Κόρινθο, όπου βρισκόταν η έδρα της κυβέρνησης, συνοδευόμενος από σωματοφυλακή 80 ανδρών. Όταν πληροφορήθηκε η κυβέρνηση τη μετάβαση του Κολοκοτρώνη στην Κόρινθο, ανησύχησε.\nΗ πράξη του κρίθηκε στασιαστική. Θορυβήθηκε ακόμη περισσότερο όταν πληροφορήθηκε ότι ο στρατηγός συνοδευόταν από 80 άνδρες. Όταν ο Κολοκοτρώνης έφθασε έξω από την Κόρινθο, έλαβε επιστολή από τον Κωλέττη, με την οποία διατασσόταν να εισέλθει στην πόλη μόνο με πέντε άνδρες.\nΟ Γέρος αγνόησε τη διαταγή. Ο Ιωάννης Κωλέττης ουσιαστικά υπονόμευσε τον Κολοκοτρώνη στην πολιορκία της Πάτρας. Η σύγκρουση με την κυβέρνηση Την επόμενη ημέρα πρόλαβαν τον Κολοκοτρώνη στο Ζευγολατιό ο επίσκοπος Κορίνθου Κύριλλος, ο Πανούτσος Νοταράς και ο Κωλέττης, ως απεσταλμένοι της κυβέρνησης.\nΔικαιολογήθηκαν στον Κολοκοτρώνη ότι υπήρξε παρεξήγηση και ότι ο ίδιος θα έπρεπε να επιστρέψει. Εκείνος γνωστοποίησε την απόφασή του να έλθει σε συνεννόηση με τη Γερουσία της Πελοποννήσου, εφόσον δεν έγινε δεκτός από την κυβέρνηση. Κάτι τέτοιο σήμαινε ενίσχυση της Γερουσίας με τη στρατιωτική δύναμη του Κολοκοτρώνη και εξασθένηση της κυβέρνησης.\nΟι απεσταλμένοι τού είπαν τότε να επιστρέψει και να καταθέσει την άποψή του στην κυβέρνηση. Τον παρακάλεσε για τον ίδιο σκοπό και ο Κωλέττης, αλλά ο Κολοκοτρώνης, που θεωρούσε πάντα ύποπτη απέναντί του την πολιτική του Ηπειρώτη υπουργού, του απάντησε θυμωμένος να μεταβεί και να ασκήσει υπουργικά καθήκοντα στα Ιωάννινα.\nΤελικά επενέβη ο Κύριλλος και μετέπεισε τον Γέρο. Στην Κόρινθο ο Κολοκοτρώνης ανέπτυξε τις γνωστές απόψεις του. Η κυβέρνηση φάνηκε να πείθεται και του ανέθεσε τη συνέχιση της πολιορκίας της Πάτρας. Ο Γέρος επέστρεψε προβληματισμένος στο στρατόπεδο της Πάτρας. Για πρώτη φορά μίλησε στους στρατιώτες περί «χριστιανών» εχθρών της πατρίδας.\nΗ κυβέρνηση, συνεχίζοντας την προσπάθεια αποδυνάμωσης του στρατηγού, δεν έστειλε τα εφόδια για τη συντήρηση του στρατού. Επίσης, διεύρυνε το δικαίωμα στρατολόγησης ανδρών σε όλους τους προκρίτους. Αυτό είχε ως αποτέλεσμα τη διάλυση του στρατοπέδου της Πάτρας.\nΑξιωματικοί λάμβαναν κυβερνητικές διαταγές να φύγουν από την Αχαΐα και να καταταχθούν στα νεοσύστατα σώματα των επαρχιών τους. Μπροστά σ’ αυτήν την κατάσταση ο Κολοκοτρώνης, αφού εξασφάλισε σε ορεινά μέρη τις ελληνικές οικογένειες της Πάτρας και των γειτονικών περιοχών, έλυσε την πολιορκία.\nΑποτέλεσμα των «πατριωτικών» ενεργειών της κυβέρνησης και των προκρίτων ήταν να παραμείνει η πόλη στην κατοχή των Τούρκων ως το τέλος του Αγώνα. Νίκος Γιαννόπουλος ιστορικός...


Ο άνθρωπος της βροχής - ΤΑ ΝΕΑ\ntanea.gr > Ομάδα > Ο άνθρωπος της βροχής\nΠανηγυρισμοί στη βροχή. Ο Μέσι ξελάσπωσε ξανά την Μπαρτσελόνα με δύο υπέροχα γκολ\nΝασμής Γιώργος 10 Φεβρουαρίου 2014 | 01:08\nΜπαρτσελόνα 57, Ρεάλ Μαδρίτης 57, Ατλέτικο Μαδρίτης 57. Πρόκειται για τον τίτλο του θρίλερ που παίζεται φέτος στην Πριμέρα Ντιβισιόν. Αυτό το Σαββατοκύριακο ήταν η σειρά της Ατλέτικο να γλιστρήσει με αντίπαλο την Αλμερία, επιτρέποντας στους διώκτες της να τη στριμώξουν στην πολυθρόνα που βρίσκεται στην κορυφή. Γνωρίζοντας τα αποτελέσματα των Κολτσονέρος και της Ρεάλ, ο Λιονέλ Μέσι δεν είχε σκοπό να αφήσει την ευκαιρία να πάει χαμένη. Με απόδοση που θύμιζε τον περυσινό Μέσι, ο Αργεντινός πέτυχε δύο γκολ οδηγώντας την Μπαρτσελόνα στη νίκη επί της Σεβίλλης (4-1) και στην κορυφή.\nΗταν τα πρώτα του τέρματα εντός παιδιάς στο πρωτάθλημα από τις 28 Σεπτεμβρίου.\nΗ Μπαρτσελόνα παρουσίασε ξανά αρρυθμίες και βρέθηκε πίσω στο σκορ, ενώ το γκολ της ισοφάρισης που πέτυχε ο Σάντσες σημειώθηκε από θέση οφσάιντ.\nΗ Ατλέτικο χρειάστηκε να περιμένει δύο δεκαετίες για να ανέβει στην πρώτη θέση της βαθμολογίας, αλλά η παραμονή της εκεί διήρκεσε μόνο μία εβδομάδα.\nΟι Κολτσονέρος ηττήθηκαν σε δεύτερο διαδοχικό αγώνα, αυτή τη φορά στο πρωτάθλημα από την Αλμερία 2-0, ενώ έχασαν τον Τιάγκο Καρντόσο που τραυματίστηκε στο δεξί γόνατο και στον αριστερό καρπό του χεριού (κάταγμα) και τον τερματοφύλακα Ντάνιελ Αρανθουμπία που αποβλήθηκε.\n«Δεν πρόκειται να αναζητήσουμε δικαιολογίες. Δεν θα κατηγορήσουμε τον διαιτητή, τον άνεμο, την μπάλα. Χάσαμε, οι αντίπαλοί μας έκαναν σπουδαία δουλειά και τους συγχαίρουμε» υπογράμμισε ο προπονητής της Ατλέτικο Ντιέγο Σιμεόνε. Γκάρεθ Μπέιλ και Χεσέ σκόραραν και έδωσαν από μία ασίστ στον Καρίμ Μπενζεμά στη νίκη της Ρεάλ 4-2 επί της Βιγιαρεάλ, καλύπτοντας με τον καλύτερο τρόπο την απουσία του τιμωρημένου Κριστιάνο Ρονάλντο. Ο προπονητής της Βασίλισσας Κάρλο Αντσελότι φρονεί πως η απουσία του σταρ της ομάδας έδωσε κίνητρο στους λοιπούς να δείξουν την αξία τους: «Χωρίς αυτόν οι υπόλοιποι δούλεψαν ακόμα πιο σκληρά».\nΜε τα δύο γκολ που πέτυχε ο Μπενζεμά έφτασε τα 104 με τη λευκή φανέλα, όσα πέτυχε ο Βραζιλιάνος Ρονάλντο τα χρόνια που αγωνίστηκε στο Σαντιάγο Μπερναμπέου.\nΣτα άλλα παιχνίδια: Εσπανιόλ - Γρανάδα 1-0, Βαλένθια - Μπέτις 5-0, Ράγιο Βαγιεκάνο - Μάλαγα 4-1, Οσασούνα - Χετάφε 2-0, Βαγιαδολίδ - Ελτσε 2-2, Σοσιεδάδ - Λεβάντε 0-0.\nΗ βαθμολογία: Μπαρτσελόνα, Ρεάλ και Ατλέτικο 57.


Ο «τριαντάρης» Άλεξ Ντα Σίλβα | News\nΟ «τριαντάρης» Άλεξ Ντα Σίλβα\n| Εκτύπωση | 12 Νοέμβριος 2017, 18:03 | Του Θεόδωρου Καυκαρίδη\nΑπό τα κορυφαία δεκάρια που αγωνίστηκαν στην Κύπρο, όχι μόνο τα τελευταία χρόνια, αλλά και γενικότερα ο Άλεξ Ντα Σίλβα. Με ένα εξαιρετικό στοιχείο να τον συνοδεύει πέρα από τα κλασικά (τεχνική, διορατικότητα, κράτημα μπάλας, πάσα ακριβείας κτλ) για τη θέση. Ο Ντα Σίλβα έχει επαφή με τα δίχτυα. Με ένα εξαιρετικό ποσοστό σκοραρίσματος με τη φανέλα του Απόλλωνα σε 2 και κάτι χρονιές.\nΜ' αυτά και μ' αυτά ο Ντα Σίλβα έχει ήδη καταγράψει τριάντα γκολ με την ομάδα της Λεμεσού. Πολλά από αυτά εξαιρετικής ποιότητας και ομορφιάς. Μάλιστα την επόμενη φορά που θα βρει δίχτυα, πέραν του ότι θα σπάσει το φράγμα των 30 γκολ με τη νυν ομάδα του, θα πιάσει και το όριο των πενήντα στα χρόνια που αγωνίζεται στην Κύπρο.\nΑς μείνουμε όμως σε Λεμεσό μεριά. Δεκατρείς ομάδες, 12 στην Κύπρο και μία στην Ευρώπη, έχουν δεχτεί τα βόλια του, με την Ομόνοια (5), ΑΠΟΕΛ (4), Ερμή και Νέα Σαλαμίνα (από τρία), να είναι στην κορυφή της λίστας. Άργησε να ανοίξει λογαριασμό, χρειάστηκε 9 παιχνίδια για να σκοράρει το πρώτο γκολ (κόντρα στην Αγία Νάπα) και πέτυχε το 2ο μετά από 20 συμμετοχές, σκοράροντας απέναντι στην Ανόρθωση.\nΦέτος την 1η Οκτωβρίου (με αντίπαλο τη Νέα Σαλαμίνα) σκόραρε για 1η φορά δύο γκολ σε έναν αγώνα. Τα 23 γκολ σημειώθηκαν στο πρωτάθλημα, τέσσερα στο κύπελλο, ένα στο σούπερ καπ και δύο στην Ευρώπη. Στο Γιουρόπα Λιγκ, έκανε σεφτέ φέτος με τα δύο τέρματα απέναντι στη Ζάρια. Το καλύτερό του σερί είναι γκολ σε τέσσερα συνεχόμενα παιχνίδια (δύο σε πρωτάθλημα και δύο σε κύπελλο στο 10ήμερο 12 με 22 Φεβρουαρίου του 2017). Τα 30 γκολ είναι ήδη πολλά και σίγουρα θα αυξηθούν.\nΠέρα από τον αριθμό, υπάρχουν και κάποια πιο συγκεκριμένα κίνητρα. Όπως το να σκοράρει σε αγώνα ομίλου του Γιουρόπα Λιγκ και σε ντέρμπι της Λεμεσού.\nΣΟΥΠΕΡ ΚΑΠ 1


κρεβατι Τόνια μονο\nΒρίσκεστε εδώ: Αρχική » Κατηγορίες Προϊόντων » Όλα τα προϊόντα » Κρεβάτι Τόνια για στρώμα 90χ200 μονό με επιλογή χρώματος\nΚρεβάτι με Στρώμα PerlaΣτρώμα BEBE Θαλής ΕΩΣ 74Χ140 με Ζακάρ ύφασμα Greco Strom\nΚρεβάτι Τόνια για στρώμα 90χ200 μονό με επιλογή χρώματος\nΚρεβάτι Μέταλλο με Ξύλο Ελληνικό\nSales price 161,99 €\nΜαύρο. Δωρεάν Σκουριά Δωρεάν Ανθρακί Δωρεάν Ασημί Δωρεάν Λευκό Δωρεάν Ιβουάρ Δωρεάν Μπορντό Δωρεάν Μώβ Δωρεάν Πράσινο Δωρεάν Λαχανί Δωρεάν Mπλέ Δωρεάν Κίτρινο Δωρεάν\nγια στρώμα 190 εκ Δωρεάν για στρώμα 200 εκ. Δωρεάν\nUrban Oak Δωρεάν Vintage Marine Δωρεάν Carbon Wood Δωρεάν\nΚρεβάτι Ελληνικής κατασκευής Μέταλλο με Ξύλο με κωδικό Τόνια για στρώμα διάστασης 90Χ190 ή 90X200 .\nΚατασκευή σε 12 αποχρώσεις μετάλλου και συνδυασμός με τρείς αποχρώσεις ξύλου .\nΗ τιμή αφορά μόνο τον σκελετό ,κεφαλάρι - ποδαρικό-τραβέρσες.\nΧρόνος κατασκευής 3-8 εργάσιμες\nΣτο χώρο μας δεν υπάρχει διαθέσιμο δείγμα.


Εργόσημο και Διαχείριση Πολυκατοικίας - Λοιπά ασφαλιστικά θέματα - Κοινότητα Λογιστών Βήμα συζητήσεων\nAsked by ElenaS,\nΘα ήθελα τη βοήθειά σας στο παρακάτω\nΣτην πολυκατοικία μας έχουμε αναθέσει μόνιμα τη\nδιαχείριση σε μία άνεργη κοπέλα, δίνοντας της μια\nΜέχρι πρότινος απλά αναγράφονταν η αναλογία\nσε κάθε διαμέρισμα (15) και κρατούσε εκείνη το ποσό της.\nΠλέον, δεδομένου ότι για όλες τις δαπάνες πρέπει να\nδιαθέτουμε νόμιμα παραστατικά δεν μπορώ να σκεφτώ\nάλλη λύση από το εργόσημο έτσι ώστε να μην σταματήσει\nνα παίρνει αυτό το μικρό ποσό η κοπέλα.\nΈχει αντιμετωπίσει κανείς σας κάτι παρόμοιο ή\nμήπως έχει να προτείνει κάποια άλλη λύση ?\nΜε προβληματίζει το εξής : Εργόσημο με ποιον εργοδότη? Στην τράπεζα ζητάνε για την έκδοση του εργόσημου και τον ΑΜΚΑ εργοδότη ... Βάζουμε ενός από τους ιδιοκτήτες??\nΣτο όνομα του διαχειριστή. Γιατί δεν διαβάζεται τις αποφάσεις ώστε να γλυτώσετε τον προβληματισμό;\nΔηλαδή στην περίπτωσή σας ο διαχειριστής καθαρίζει την πολυκατοικία;;\nΝα βγάλετε ΑΦΜ στην πολυκατοικία όπως θα έπρεπε εξάλλου να έχετε κάνει ήδη.\nΑΦΜ Πολυκατοικίας γιατί ??\n"Προκειμένου να είναι εφικτή η έκδοση «Εργοσήμου» από εταιρείες, νομικά πρόσωπα ή διαχείριση πολυκατοικίας, καταχωρείται υποχρεωτικά ο Α.Μ.Κ.Α. - του νομίμου εκπροσώπου ή του διαχειριστή*."\nΈλενα γράφω για ΑΦΜ διαχείρισης πολυκατοικίας ενώ εσύ για ΑΜΚΑ.\nΣας ευχαριστώ για το ενδιαφέρον αλλά τπροφανώς δεν έχετε, όλοι, όρεξη να διαβάσετε σε ποια περίπτωση αναφέρομαι και δικαιωμά σας αλλά θα ήταν προτιμκότερο να μην απαντήσετε από το να απαντάτε αυθαίρετα για ΑΦΜ και καθαρίστριες. Ο προβληματισμός της ElenaS και στη συνέχεια και δικός μου είναι πολύ συγκεκριμένος. Σε ορισμένες πολυκατοικίες ο διαχειριστής (φυσικό πρόσωπο και όχι επιτηδευματίας\_) είναι τρόπω τινά έμμισθος. Ουσιαστικά πρόκειται για χαρτηλίκι αλλά αυτό με την τελευταία αγορανομική διάταξη αυτό δεν γίνεται αποδεκτό. Πρέπει αυτή η αμοιβή να "νομιμοποιηθεί". Μία λύση είναι το εργόσημο. Σε αυτή τη περίπτωση ζητείται ΑΜΚΑ εργοδότη. Οπότε δεν μπορεί να είναι η διαχείριση της πολυκατοικίας. Σε αυτές τις περιπτώσεις μπαίνει το ΑΜΚΑ του διαχειριστή. Όμως στην περίπτωση αυτή τα στοιχεία εργοδότη και εργαζόμενου είναι κοινά. Γίνεται αυτό? Αυτός είναι ο προβληματισμός. Αν κάποιος έχει καμιά ιδέα ή απρόμοια εμπειρία την λέει και το "ύφος" είναι περιττό...\nΑγαπητέ συνάδελφε, καταρχάς να τονίσω ότι πρέπει να μάθεις να ξεχωρίζεις την έννοια του "γράφω κάτι χαριτολογώντας" και αυτή του "γράφω κάτι με ύφος". Βέβαια συμβαίνει σε όλους μας πολλές φορές να μπερδευόμαστε στον γραπτό διάλογο. Δεν σου κάνω υπόδειξη, απλά στο επισημαίνω.\nΠάμε τώρα στο θέμα μας. Ρωτάς αν μπορεί να γίνει αυτό ή όχι. Εγώ δεν βλέπω να μην μπορεί. Ο μόνος ενδοιασμός μου για το θέμα της αμοιβής του διαχειριστή έγκειται στο γεγονός ότι δεν θεωρείται μισθωτή εργασία (βλέπε σχετικό έγγραφο που επισυνάπτω):\nοκ ... συγγνώμη μπορεί να παρεξήγησα...\nνα ρωτήσω κάτι? Μπορεί να ασφαλίζεται και να αμείβεται συνταξιούχος με εργόσημο? ή και πάλι μπορεί να έχει μείωση της σύνταξής του όπως αν απασχολείται σαν μισθωτός?\nΙσχύει το έγγραφο που παραθέτει πιο πάνω ο Κώστας;


Ηλίας Ψινάκης: "Θα Σέβεστε" - zwnews.gr\nHome / ΕΚΛΟΓΕΣ / ΕΚΛΟΓΕΣ 2019 / ΕΛΛΑΔΑ / Ηλίας Ψινάκης: "Θα Σέβεστε"\nΗλίας Ψινάκης: "Θα Σέβεστε"\nΖωnews.gr ΕΚΛΟΓΕΣ, ΕΚΛΟΓΕΣ 2019, ΕΛΛΑΔΑ\nΜε δεδομένο ότι στις Ευρωεκλογές\n 75% των Ελλήνων, περίπου 8.000.000 δεν εμπιστεύονται τα πολιτικά κόμματα\n 43,4% των Ελλήνων, πάνω από 4.000.000, έχουν απογοητευθεί και δεν πάνε να ψηφίσουν\n 3.000.000 Έλληνες περίπου, που πάνε να ψηφίσουν είναι μπερδεμένοι και αναποφάσιστοι και δικαίως με το πολιτικό μπάχαλο που επικρατεί\n 41%, δηλαδή πάνω από 4.000.000 Έλληνες, πιστεύουν ότι κανένας από τους πολιτικούς δε μπορεί να τα βγάλει πέρα στην Ευρώπη\n Λίγο λιγότερο από 1.000.000 Έλληνες, λαμπρά μυαλά, έχουν φύγει στο εξωτερικό λόγω κρίσης, διαπρέπουν σε άλλες χώρες και τους χάνει η Πατρίδα μας και λογικό είναι... αφού\n Τα τελευταία 38 χρόνια η Ελλάδα έχει πάρει 320 δις ευρώ από την Ευρώπη και ακόμα έχουμε τα χάλια μας. Είμαστε στο χαμηλότερο επίπεδο!\n Οι Έλληνες ευρωβουλευτές είναι όλοι πολιτικοί. Και αυτοί που δεν ήταν αναγκάστηκαν να γίνουν για να εκλεγούν με κάποιο κόμμα.\n Οι περισσότεροι Ευρωβουλευτές και οι συνεργάτες τους παίρνουν τεράστιους μισθούς και δεν πατάνε στις Βρυξέλλες, δε συμμετέχουν στις συνεδριάσεις των επιτροπών που είναι καθοριστικές για τη διαμόρφωση της νομοθεσίας και δεν κάνουν προτάσεις. Έτσι χάνει η Ελλάδα μέσα από τα χέρια της μεγάλες ευκαιρίες και πολλά δισεκατομμύρια που δε διεκδικήθηκαν ή δεν απορροφήθηκαν ή χάθηκαν στο δρόμο. Άρα… κάτι δεν πάει καλά. Μήπως να το πάρουμε αλλιώς;\n Η ΠΡΟΚΛΗΣΗ είναι τα 4.000.000 plus Έλληνες που απέχουν γιατί δεν γουστάρουν να μπουν σε πολιτικά κόμματα και να τους έχουν σήκω σήκω κάτσε κάτσε , να βοηθήσουν την Πατρίδα μας αρχίζοντας από τις ευρωεκλογές.\n Η Ευρώπη είναι πολύ σοβαρή υπόθεση για την Ελλάδα γιατί η Κυβέρνηση (η κάθε Κυβέρνηση κράτους-μέλους της ΕΕ) ακολουθεί την Ευρωπαϊκή νομοθεσία. Υποχρεωτικά και χωρίς παρεκκλίσεις. Για την Ελλάδα,η Ευρώπη είναι το πορτοφόλι και οι ευκαιρίες για ανάπτυξη και ευημερία.\n Οι Πολίτες δεν είναι ούτε κόμμα, ούτε κίνημα, ούτε παράταξη. ΕΙΝΑΙ ΜΙΑ ΠΡΩΤΟΒΟΥΛΙΑ που γεννήθηκε από πολίτες και μας ζητήθηκε και από τις Βρυξέλλες. Ώστε να δοθεί επιτέλους η ευκαιρία σε αυτούς που θέλουν και μπορούν να πάρουν την κατάσταση στα χέρια τους και να έχει η χώρα μας αποτελεσματική εκπροσώπηση.\n Μόνο αν διεκδικήσουμε στοχευμένα αυτά που δεν έχουμε διεκδικήσει τόσα χρόνια μπορούμε να φέρουμε λεφτά και δουλειές στην Πατρίδα μας, χωρίς ντόπιες μικροπολιτικές, λαμόγια, μίζες και μικροσυμφέροντα.\n Οι Πολίτες, το μόνο που θέλουμε είναι να δώσουμε την ευκαιρία σε ανθρώπους νέους και αυτούς που νιώθουν νέοι –που δεν είναι πολιτικοί- να δείξουν τι αξίζουν και τι μπορούν να κάνουν για την Ελλάδα. Να είμαστε για την Ελλάδα εκεί που πρέπει, όταν πρέπει, με τον τρόπο που πρέπει.\n Στους Πολίτες δε μας νοιάζει τι πολιτική ιδεολογία έχεις, τι ομάδα είσαι και τι κάνεις στο κρεβάτι σου.\n Στους Πολίτες είμαστε όλοι ίσοι. Ένα πράγμα μας νοιάζει. Να αξιοποιήσουμε πλήρως τις ευκαιρίες που μας δίνει η Ευρώπη. Στους Πολίτες πέφτει κόφτης σε ό,τι δεν μπορούμε να αποδεχτούμε.\nΤο μπούλο παίρνουν:\n5. όσοι πουν έστω και ένα 'ΘΑ' Αυτοί που γουστάρουν τα 'ΘΑ' να πάνε σε κόμμα.\nΜόνο ένα 'ΘΑ' επιτρέπεται.\nΗλίας Ψινάκης: "Θα Σέβεστε" Reviewed by Ζωnews.gr on 03 Απριλίου Rating: 5


Η έντονη άσκηση ανεβάζει την καλή χολιστερίνη | KINESIS GYM\nΈνα ποσό χοληστερίνης στο αίμα είναι απαραίτητο για την υγεία, αλλά η υψηλή χοληστερίνη είναι μία κατάσταση που αυξάνει κατά σημαντικό βαθμό την πιθανότητα σας να αναπτύξετε νόσο των στεφανιαίων αγγείων της καρδιάς.\nΗ χοληστερίνη κάθεται και συσσωρεύετε στο εσωτερικό τοίχωμα των αρτηριών και με αυτό τον τρόπο στενεύει τη διάμετρο του αγγείου επιτρέποντας λιγότερο αίμα να περάσει μέσα από αυτές και να τροφοδοτήσει την καρδιά.\n-Αλλάξτε την διατροφή σας. Μία διατροφή χαμηλή σε λιπαρά και σε χοληστερίνη μπορεί να βοηθήσει στην πρόληψη της στένωσης των αρτηριών.\n-Aυξήστε την σωματική σας δραστηριότητα. Η άσκηση δυναμώνει την καρδιά και βοηθάει να καθαρίσουν οι βουλωμένες αρτηρίες.\n-Χάστε το επιπλέον βάρος. Αν εφαρμόσετε τις δύο παραπάνω οδηγίες το πιο πιθανό είναι να χάσετε βάρος.\nAν ακολουθήσετε αυτές τις οδηγίες για έξι μήνες και η χοληστερίνη σας δεν κατεβεί ίσως θα πρέπει να μειώσετε ακόμη περισσότερο την πρόσληψη κορεσμένων λιπαρών. Μπορεί χρειαστείτε και φάρμακο που μειώνει την χοληστερίνη.\nAσκηση για μείωση της χοληστερίνης\nΗ συστηματική άσκηση μπορεί να βοηθήσει το λιπιδιακό σας προφίλ. Ακόμα και η ήπια έως μέτρια άσκηση, αν γίνεται καθημερινά μπορεί να ωφελήσει.\nΠαραδείγματα τέτοιας δραστηριότητας είναι το περπάτημα , η δουλειά στον κήπο, μέτρια – έντονη δουλειά στο σπίτι, ο χορός και οι ασκήσεις στο σπίτι.\nΗ πιο έντονη άσκηση ανεβάζει την HDL ( καλή χοληστερίνη ) και βελτιώνει την κατάσταση της καρδιάς σας. Αυτό το είδος της άσκησης ονομάζεται «αερόβια» και περιλαμβάνει δραστηριότητες όπως χαλαρό τρέξιμο, γρήγορο περπάτημα ή ποδήλατο.


Φωνή απόγνωσης από τους κατοίκους του Πιλήματος, δεν έχουν νερό να πιούν, "στεγνά" και τα βυτία! - ΕΦΗΜΕΡΙΔΑ ΑΔΕΣΜΕΥΤΗ\nΕΦΗΜΕΡΙΔΑ ΑΔΕΣΜΕΥΤΗ Πολιτική Slider Φωνή απόγνωσης από τους κατοίκους του Πιλήματος, δεν έχουν νερό να πιούν, "στεγνά" και τα βυτία!\nΦωνή απόγνωσης από τους κατοίκους του Πιλήματος, δεν έχουν νερό να πιούν, "στεγνά" και τα βυτία!\nΗ πόλη μας, δεν ανήκει ούτε στον κύριο Δημαρχόπουλο, ούτε στον κύριο Κίρατζη Ερκάν και πόσο μάλλον στους επιχειρηματίες…Ας το αντιληφθεί αυτό ο σημερινός Δήμαρχος γιατί η κατάσταση με τα τραπεζοκαθίσματα, είναι πλέον ανεξέλεγκτη. Και μάλλον αυτό δεν είναι τόσο τυχαίο…\n*ΠΕΝΘΟΥΜΕ! Η οικογένεια της «Αδέσμευτης» και της Θρακικής Σκηνής, διότι ήταν και ηθοποιός μας, πενθεί τον Μιχάλη Καμπά. Τον Μιχάλη που ήταν περίπου για 15 χρόνια σχεδόν κάθε μέρα, όταν δεν έλειπε από την Ξάνθη, στα γραφεία μας…\nΣτη φωτογραφία με την αγαπημένη του εφημερίδα όπου έγραψε πάνω από 1000 άρθρα, ρεπορτάζ, σχόλια κλπ\n*Στο ρεπορτάζ. Νεκρός στην παραλία του Μυρωδάτου στην Ξάνθη εντοπίστηκε ο επί χρόνια συνεργάτης της «Αδέσμευτης» και δημοσιογράφος Μιχάλης Καμπάς το πρωί της Δευτέρας.\nΟ 74χρονος Μιχάλης Καμπάς, συνταξιούχος τραπεζικός υπάλληλος κολυμπούσε στη θάλασσα συμμετέχοντας στο πρόγραμμα των ΚΑΠΗ Γ’ ηλικία και θάλασσα, όπου προφανώς και πνίγηκε από ανακοπή καρδιάς, όταν εντοπίστηκε νεκρός από άλλους κολυμβητές.\nΤελικά ο ναυαγοσώστης που ειδοποιήθηκε τον έβγαλε στην ακτή από όπου και μεταφέρθηκε με ασθενοφόρο του ΕΚΑΒ στο Κέντρο Υγείας Αβδήρων και απο εκεί στο Νοσοκομείο Ξάνθης όπου απλά πιστοποιήθηκε ο θάνατός του και έγινε νεκροψία και νεκροτομή.\n*Η τελευταία εμφάνιση του Μιχάλη Καμπά στο θέατρο έγινε στην επιθεώρηση της Θρακικής Θεατρικής Σκηνής, «Μια βραδιά στο Πικαντίλι»…όπου έπαιζε έναν παλιό φωτογράφο της δεκαετίας του 1970.\nΚατά καιρούς έπαιξε σε σκετσάκια με τον Στέλιο Αρσενίου τον οποίο λάτρευε και τον αείμνηστο γιατρό Γιώργο Ζεμπεκάκη.\nΗ κηδεία του Μιχάλη Καμπά θα γίνει την Τετάρτη 2 Αυγούστου στις 11 στον Ιερό Ναό Μεταμορφώσες του Σωτήρα.\n*Από τις πιο όμορφες στιγμές του Μιχάλη Καμπά η έκδοση του βιβλίου που έγραψε από τις εκδόσεις του Μιχάλη Σπανίδη με τίτλο, «Η ζωή μου όλη από το 1961 μέχρι σήμερα 2010….»\n*Αλλάζω θέμα. Προκαταρκτική ξεκίνησε η Εισαγγελική Αρχή Ξάνθης για την υπόθεση του γνωστού PRESTIGE cafe bar που δεν είχε να ανακληθεί η άδειά του από την Επιτροπή Ποιότητας Ζωής.\nΑν δεν κάνω λάθος, αν τελικά μετά τις καταθέσεις των 8 δημοτικών συμβούλων για την απόφαση που πήραν, κριθεί από την Εισαγγελία ότι διέπραξαν αδίκημα, θα πάνε όλοι τους για παράβαση καθήκοντος.\nΣημειώνω ότι κατηγορούμενοι είναι δημοτικοί σύμβουλοι και της συμπολίτευσης αλλά και της αντιπολίτευσης.\n*Η Διοίκηση της Πλαστικά Θράκης ΠΛΑΘ 0,00% γνωστοποιεί στο επενδυτικό κοινό την ολοκλήρωση της συγχώνευσης της ΕΛΑΣΤΡΟΝ ΑΓΡΟΤΙΚΗ δια απορροφήσεως της τελευταίας από την κατά 100% θυγατρική της εταιρείας με την επωνυμία «ΘΕΡΜΟΚΗΠΙΑ ΘΡΑΚΗΣ.\nΠεραιτέρω, με την αυτή ως άνω απόφαση του Αντιπεριφερειάρχη Π.Ε. Ξάνθης εγκρίθηκε η τροποποίηση του άρθρου 5 παρ. του Καταστατικού της Ανώνυμης Εταιρείας με την επωνυμία «ΘΕΡΜΟΚΗΠΙΑ ΘΡΑΚΗΣ ΑΝΩΝΥΜΗ ΕΤΑΙΡΕΙΑ», σύμφωνα με την από 22.06.2017 απόφαση της Έκτακτης Γενικής Συνέλευσης των μετόχων αυτής\n*Το Κέντρο Κοινωνικής Προστασίας και Αλληλεγγύης στα πλαίσια της δράσης «Εναρμόνιση Οικογενειακής και Επαγγελματικής Ζωής» , ενημερώνει τις δυνητικά ωφελούμενες μητέρες ότι λόγω διακοπής λειτουργίας των Παιδικών Σταθμών τον μήνα Αύγουστο, οι εγγραφές των νηπίων και βρεφών μέσω ΕΣΠΑ από την 1η -08-2017 έως και την 31η -08-2017, θα γίνονται στα κεντρικά γραφεία του Ν.Π., Βενιζέλου 30 (μέσα στην αυλή του Π. Ορφανοτροφείου Ξάνθης), από τις 07:00 έως τις 15:00 καθημερινά εκτός Σαββάτου και Κυριακής. Τηλέφωνο επικοινωνίας: 2541072888.\n*Τροπολογία που αφορά τη δήλωση κατεστραμμένων οχημάτων προ 2004 ψηφίστηκε στην ολομέλεια της Βουλής.\nΚατά τη σχετική συζήτηση, ο αρμόδιος υφυπουργός Υποδομών και Μεταφορών Νίκος Μαυραγάνης επισήμανε ότι με την τροπολογία καλύπτεται κενό στη νομοθεσία που είχε δημιουργηθεί με Προεδρικό Διάταγμα του 2004, το οποίο προέβλεπε ότι η διαδικασία δήλωσης κατεστραμμένων οχημάτων θα έπρεπε να πραγματοποιείται μέσα από μια εταιρεία ανακύκλωσης. Έτσι λοιπόν, πρόσθεσε, δίνεται μια οριστική λύση στο πρόβλημα που υπήρχε με τους ιδιοκτήτες οχημάτων προ 2004, οι οποίοι πλέον, σύμφωνα με την τροπολογία, θα έχουν τη δυνατότητα με εύκολο τρόπο, μέσω μιας απλής υπεύθυνης δήλωσης στις Υπηρεσίες Μεταφορών των Περιφερειών, να δηλώνουν τα κατεστραμμένα οχήματά τους.\n*Σύμφωνα με το υπουργείο, με αυτόν τον τρόπο θα εξαλειφθούν οι περιπτώσεις άδικων προστίμων που απέρρεαν από την μη δήλωση των εν λόγω οχημάτων και κατ’ επέκταση θα απαλλαγούν οι πολίτες από μία ταλαιπωρία που, χωρίς λόγο, υφίσταντο. Επιπρόσθετα, όπως τονίζεται, η ψηφισθείσα τροπολογία θα δώσει τη δυνατότητα να εκκαθαριστούν οι σχετικοί κατάλογοι των αρμοδίων υπηρεσιών.\n*Έχουν εγκαταλείψει εντελώς στην τύχη τους τους κατοίκους του Πιλήματος ο Δήμος Ξάνθης, η ΔΕΥΑΞ και ο αντιδήμαρχος Σταυρούπολης Κυριάκος Παπαδόπουλος.\nΌπως μας κατήγγειλε ο πρώην Πρόεδρος Αλτάν Γεσίρ, τους πήγαν κάποια στιγμή νερό με βυτ΄θια, αλλά αυτό τελείωσε και λένε πλέον το νερό...νεράκι!!!\nΘα πεθάνουμε απο τη δίψα, τι κάνει ο Δήμαρχος; Δεν μπορούμε να βρούμε κανέναν υπεύθυνο, διαμαρτύρονται οι κάτοικοι του Πιλήματος με οργή...\nΚύριε Αντ' αυτού αντιδήμαρχε; Τι θα γίνει με το Πίλλημα; Θα τους πάτε νερό τους ανθρώπους;\nΔεν γνωρίζει δηλαδή ο Αντιδήμαρχος Δόμησης κύριος Κίρατζη ότι ένα κατάστημα με 4-5 τραπεζάκια δεν μπορεί να αναπτύσσει πάνω από 20, ακόμη κι αν πάρει άδεια τραπεζοκαθισμάτων από τον Δήμο Ξάνθης και την διεύθυνση Υγιεινής; Και δεν γνωρίζει το αυτονόητο; Ότι ανάλογα με τα τραπεζοκαθίσματα που αναπτύσσει θα πρέπει να έχει και την ανάλογη υποδομή σε τουαλέτες, εργαστήρια, κουζίνα και άλλους χώρους; Κι ότι αυτό ισχύει και για άλλα καταστήματα που αναπτύσσουν τραπεζοκαθίσματα στο κέντρο της πόλης; Κι αν δεν τα γνωρίζει ο ίδιος, δεν θα πρέπει να του τα γνωστοποιήσει η Διεύθυνση Υγείας της Περιφερειακής Ενότητας Ξάνθης; Πράγματα που πρέπει να αναγράφονται και επάνω στις άδειες άλλωστε που πρέπει να βρίσκεται σε εμφανή θέση στο κατάστημα; Ή τα ξέρουν και απλά δεν κάνουν τίποτα; Και ΚΛΕΊΝΟΥΝ τα μάτια;


Snow Lake Trail (Mount Rainier National Park, Ουάσιγκτον) - Κριτικές\nMount Rainier National Park: Όλα τα εστιατόρια Snow Lake Trail: Εστιατόρια στην περιοχή\nMount Rainier National Park: Όλες οι δραστηριότητες Δραστηριότητες κοντά σε: Snow Lake Trail\nMount Rainier National Park ΠΡΟΒΛΗΘΗΚΑΝ ΠΡΟΣΦΑΤΑ Δεν βρέθηκαν αποτελέσματα ΓΙΝΕΤΕ ΜΕΛΟΣσε:Αναζήτηση Mount...: ΠληροφορίεςΞενοδοχείαΕστιατόριαΔραστηριότητεςΠτήσειςΑεροπορικές εταιρείεςΤα καλύτερα του 2017Κέντρο βοήθειαςΣυνδεθείτε Γίνετε μέλος Ταξίδια Κρατήσεις Εισερχόμενα από ενοικιαζόμενα Πληροφορίες λογαριασμού Αναζήτηση\nSnow Lake Trail, Mount Rainier National Park - Κριτικές\nΗνωμένες Πολιτείες Ουάσιγκτον Mount Rainier National Park Mount Rainier National Park Αξιοθέατα Snow Lake Trail\n46 κριτικές Νο 15 από 32 στην κατηγορία δραστηριότητες για: Mount Rainier National Park Μονοπάτια Πεζοπορίας, Φύση και Πάρκα, Υπαίθριες δραστηριότητες Mount Rainier National Park, WAMount Rainier National Park, WA\nΌλες οι φωτογραφίες (41) Πλήρης προβολή Πιστοποιητικό Διάκρισης Τι είναι το Πιστοποιητικό Διάκρισης; Το TripAdvisor απονέμει το Πιστοποιητικό Διάκρισης σε καταλύματα, αξιοθέατα και εστιατόρια που σταθερά κερδίζουν εξαιρετικές κριτικές από τους ταξιδιώτες. Δείτε τα καλύτερα διαβάστε περισσότερα Η κριτική γράφτηκε πριν από 2 ημέρες Jane K, Princeton, New Jersey\nΔιαβάστε και τις 46 κριτικές Να εμφανιστούν επίσης Ξενοδοχεία\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη ΕπισκόπησηΚριτικέςΤοποθεσίαΕρωτήσεις & ΑπαντήσειςΣυνέχεια Επισκόπηση 4,5 46 κριτικέςΕξαιρετικό63%Πολύ καλό32%Μέτριο2%Ανεπαρκές0%Πολύ κακό2%7 Σεπ 2016“Moderately Difficult but Beautiful.”6 Σεπ 2016“Worth the hike”ΤΟΠΟΘΕΣΙΑ Mount Rainier National Park, WA\nΒαθμολογία ταξιδιωτών Εξαιρετικό29Πολύ καλό15Μέτριο1Ανεπαρκές0Πολύ κακό1Τύπος ταξιδιώτηΟικογένειεςΖευγάριαΜόνος-ηΕπαγγελμ. ταξίδιΦίλοιΠερίοδος του χρόνου Μάρ.-ΜάιοςΙούν.-Αύγ.Σεπ.-Νοέμ.Δεκ.-Φεβ.Γλώσσα Όλες οι γλώσσες Ελληνικά (16)Αγγλικά (41)Γερμανικά (1)Περισσότερες γλώσσες Γλώσσα Ελληνικά (16)Αγγλικά (41)Γερμανικά (1)Ιαπωνικά (1)Ισπανικά (1)Κινέζικα (Παραδ.) (1)Ρωσικά (1)\nJane KPrinceton, New Jersey272Η κριτική γράφτηκε πριν από 2 ημέρες Ethereal and beautifulΜετάφραση Google ΠερισσότεραΕυχαριστούμε, Jane K Αυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιCassie503Pensacola, Φλόριντα2618Η κριτική γράφτηκε 7 Σεπτεμβρίου 2016 Moderately Difficult but Beautiful.ΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε τηνΚαλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιnank59alabama13535Η κριτική γράφτηκε 7 Σεπτεμβρίου 2016 μέσω κινητής συσκευής Worth the hikeΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε τηνΚαλή OK Κακή Βελτίωση μετάφρασης Σας ευχαριστούμε για τη βαθμολογία σας\nUrocande1999Σάντα Κρουζ Ντε Τενερίφη, Ισπανία25755Η κριτική γράφτηκε 1 Σεπτεμβρίου 2016 Imperdible el reflejo del Rainier en el Bench lakeΜετάφραση Google ΠερισσότεραΕυχαριστούμε, Urocande1999 Erin_elizabeth8821615Η κριτική γράφτηκε 22 Αυγούστου 2016 A hidden gem!Μετάφραση Google ΠερισσότεραΕυχαριστούμε, Erin_elizabeth882 Oskee1334Πλάνο, Τέξας5727Η κριτική γράφτηκε 18 Αυγούστου 2016 Beautiful place to visitΜετάφραση Google ΠερισσότεραΕυχαριστούμε, Oskee1334 Αυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιJoan88Mill Valley, Καλιφόρνια386302Η κριτική γράφτηκε 13 Αυγούστου 2016 μέσω κινητής συσκευής Lovely Meadows and Woods!Πώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε τηνΚαλή OK Κακή Βελτίωση μετάφρασης Σας ευχαριστούμε για τη βαθμολογία σας\nconchita2016Everett, Ουάσιγκτον3212Η κριτική γράφτηκε 8 Αυγούστου 2016 μέσω κινητής συσκευής Gorgeous alpine lakeΜετάφραση Google Περισσότερα3 Ευχαριστούμε, conchita2016 Αυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιNWJohnJames297Η κριτική γράφτηκε 30 Ιουλίου 2016 μέσω κινητής συσκευής Beautiful Alpine!Πώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε τηνΚαλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιshellychristmannazNazareth, Πενσυλβάνια127Η κριτική γράφτηκε 8 Ιουλίου 2016 Pretty Lake trail in Rainier NPΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε τηνΚαλή OK Κακή Βελτίωση μετάφρασης Σας ευχαριστούμε για τη βαθμολογία σας\nΕνημέρωση καταχώρισης… Στην περιοχή Κοντινά εστιατόριαDru Bru17 κριτικές 5,11 χλμ μακριά Commonwealth41 κριτικές 5,11 χλμ μακριά Aardvark Express16 κριτικές 4,93 χλμ μακριά Red Mountain Coffee15 κριτικές 5,22 χλμ μακριά Κοντινά αξιοθέαταSnoqualmie Summit Ski Area110 κριτικές 4,61 χλμ μακριά Rattlesnake Mountain Trail91 κριτικές 25,08 χλμ μακριά Snoqualmie Pass Train Tunnel17 κριτικές 30,09 χλμ μακριά Rattlesnake Lake Recreation Area44 κριτικές 24,26 χλμ μακριά Ερωτήσεις & ΑπαντήσειςΚάντε μια ερώτησηΛάβετε γρήγορα απαντήσεις από το προσωπικό του Snow Lake Trail και από προηγούμενους επισκέπτες.Σημείωση: η ερώτησή σας θα δημοσιευθεί στη σελίδα Ερωτήσεις & Απαντήσεις.Οδηγίες δημοσίευσηςΥποβολήΆκυροΕπαλήθευση: Fahad MHow long is the trail?21 Σεπτεμβρίου 2016|Απάντηση Απόκρυψη όλων των απαντήσεωνΕίσαστε βέβαιοι ότι θέλετε να διαγράψετε αυτήν την ερώτηση;Διαγραφή Επιβεβαίωση ΆκυροΠοια είναι η απάντησή σας;Οδηγίες δημοσίευσηςΥποβολήKandersonrdhCan you swim in snow lake? What about parking beyond the 12 designated spots?1 Αυγούστου 2015|Απάντηση Απόκρυψη όλων των απαντήσεωνΕίσαστε βέβαιοι ότι θέλετε να διαγράψετε αυτήν την ερώτηση;Διαγραφή Επιβεβαίωση ΆκυροΠοια είναι η απάντησή σας;Οδηγίες δημοσίευσηςΥποβολή


Ρεάλ Σολτ Λέικ-Σαν Χοσέ: Κλασινό ντέρμπι Δύσης - stoiximaview.gr\nΡεάλ Σολτ Λέικ-Σαν Χοσέ: Κλασινό ντέρμπι Δύσης\nΡεάλ Σολτ Λέικ-Σαν Χοσέ: Παρακολουθώντας τα τελευταία αποτελέσματα και των δύο συλλόγων, παρατηρούμε πως πρόκειται για συλλόγους έδρας κατά κύριο λόγο. Δηλαδή μακριά από τα σπίτια τους, χάνουν πολλή από τη δύναμή τους. Νομίζουμε πως μ’αυτό το στοιχείο τα προγνωστικά στοιχήματος μας καθοδηγούν προς ένα σημείο…\nMLS, Ρεάλ Σολτ Λέικ-Σαν Χοσέ (03:30): Πρόκειται για δύο σύνολα πολύ ποιοτικά, που στοχεύουν πολύ ψηλά στη Δύση. Κοινό τους μειονέκτημα είναι πως δεν διαθέτουν μεγάλη εμπειρία κι αυτό ίσως τους επηρεάσει στη συνέχεια του πρωταθλήματος.\nΤο Σολτ Λέικ στα πέντε τελευταία του παιχνίδια, έχει βγάλει ένα πρόσωπο ικανό για το καλύτερο, αλλά και το χειρότερο. Μπορεί να ρίξει στο καναβάτσο όποιον αντίπαλο θέλει, όμως με την ίδια ευχέρεια θα την πατήσει κι από τον τελευταίο της βαθμολογίας. Στο στοίχημα πάντως βλέπουμε πως το N/G έχει επιβεβαιωθεί πολύ συχνά στα ματς των γηπεδούχων κι αυτό το κρατάμε σαν ένα πρώτο tip για το σημείο μας.\nΤο Σαν Χοσέ από τη μεριά του έχει κοινά στοιχεία με τον αντίπαλό του, όμως διαφέρει σε κάτι σημαντικά. Όταν βρεθεί πίσω στο σκορ, διαθέτει τον τρόπο και την υπομονή, για να γυρίσει τούμπα τα πράγματα. Αυτό όπως και να το δει κανείς είναι πολύ σημαντικό στοιχείο για τους φιλοξενούμενους και τον στόχο που έχουν να τερματίσουν μέσα στην πρώτη πεντάδα της βαθμολογίας.\nMLS, Ρεάλ Σολτ Λέικ-Σαν Χοσέ (03:30): Γράψαμε και πιο πάνω πως η δύναμη της έδρας θα παίξει σημαίνοντα ρόλο σ’αυτό το ζευγάρι. Πάμε στοίχημα με τον άσο που πληρώνει 2,35 στη Bwin, ενώ και το Over 2,5 goals μας αρέσει στην τιμή 1,70.\nRelated ItemsMLSSliderπάμε στοίχημαπρογνωστικά στοιχήματοςστοίχημα\n← Previous Story Κολοράντο-Λ.Α. Γκάλαξι: Το πιο σημαντικό παιχνίδι μέχρι το επόμενο\nNext Story → Σερβία-ΗΠΑ: Τα φαβορί παλεύουν για την πέμπτη θέση


Στοίχημα: Βάσκικος άσος και γερμανικό Over για καλό ρεβεγιόν! - Εφημερίδα Γνώμη Υπεύθυνη ενημέρωση\n31 Δεκεμβρίου 2020 14:11\nΠρωτοχρονιάς σήμερα και το Betarades.gr σας εύχεται καλή Χρονιά!\nΤο σημερινό κουπόνι είναι σχεδόν άδειο, αλλά υπάρχουν δύο αξιόλογες στοιχηματικές επιλογές για ταμείο πριν το ρεβεγιόν! Όσοι θα τιμήσουν φέτος τις παραδόσεις με λίγο σπιτικό ή ιντερνετικό blackjack, μπορούν να ενημερωθούν στο site μας για τα βασικά του παιχνιδιού. Πάμε τώρα στην ανάλυση των σημερινών προγνωστικών.


Οχυρωμένες Σπηλιές στο χωριό Σέρβος (Σέρβου) Ηραίας Αρκαδίας\nΣτην γύρω περιοχή του χωριού Σέρβου και σε απρόσιτα σημεία υπάρχουν οχυρωμένες σπηλιές με έργα αυτοπροστασίας από τον καιρό της Τουρκοκρατίας.\nΕίναι σπηλιές, μικρές και μεγάλες, που μοιάζουν με χελιδονοφωλιές, στη μέση πανύψηλων βράχων. Πρέπει να ξέρει κανείς για να τις διακρίνει, γιατί ο τοίχος έγινε ένα με το βράχο με το πέρασμα του χρόνου.\nΜόλις και μετά βίας διακρίνονται οι πολεμίστρες, που ενώ εσωτερικά έχουν άνοιγμα 40 με 45 εκατοστά του μέτρου, ώστε να κινείται άνετα το καρυοφίλι, εξωτερικά καταλήγουν σε μια σχισμή που μόλις να χωρά την κάνη του. Οι πολεμίστρες έχουν τέτοια διάταξη, ώστε οι αμυνόμενοι να μπορούν να αποκρούουν τον επιτιθέμενο και στο πιο απίθανο σημείο προσβάσεως.\nΥπάρχουν σπηλιές που για να φάσεις ως εκεί χρειάζεται να αναρριχηθείς σε φορητή σκάλα ή να κρεμαστείς από σχοινί. Σε άλλες περιπτώσεις χρειάζεται να περάσεις από στενά μονοπάτια, έρποντας μεταξύ ουρανού και γης. Το αίσθημα της αυτοσυντήρησης στους κατοίκους της περιοχής ήταν ιδιαίτερα έντονο, για να μπορέσουν να μεταφέρουν τα οικοδομικά υλικά, τις πέτρες, την άμμο, το νερό και τον ασβέστη σε αυτά τα δύσκολα και απρόσιτα σημεία.\nΟι σπηλιές αυτές ήταν η κιβωτός της Ελληνικής συνέχειας όλα αυτά τα χρόνια της Τουρκοκρατίας, τότε που ο δυνάστης προσπαθούσε να ξεριζώσει κάθε τι το Ελληνικό.\nΤέτοιες σπηλιές υπάρχουν στις περιοχές Δρυμίνα, Ντήσιλι, στην Τρανή Σπηλιά, στου Ντελαλή και στη Μακρυαλάκα.\nΣε μια από αυτές στην περιοχή της Δρυμίνας, όχι οχυρωμένη, αλλά απρόσιτη και με σταλακτίτες νερού, που τρέχουν ακόμη και τον Αυγουστο λέγεται «Σπηλιά του Κολοκοτρώνη».\nΣε αυτή τη σπηλιά, σύμφωνα με την ντόπια ζωντανή παράδοση, κρύφτηκε ο Κολοκοτρώνης και οι λίγοι σύντροφοί του το Γενάρη του 1806, όταν προδομένοι από τον φίλο του Γέρου τον "Κυρ Παρασκευά" από το Πυργάκι κυνηγημένοι από τους Τούρκους, κατέφυγαν στον Πλαπούτα για να σωθούν, λίγο πριν φύγουν για τη Ζάκυνθο.\n«Βρήκα τον Πλαπούτα στη στάνη» γράφει ο Γέρος στην αυτοβιογραφία του.\nΚαι ο Κανέλλος Δεληγιάννης γράφει: «Τους υπήγαινε μόνος του (ο Πλαπούτας) τροφήν περί το μεσονύκτιον ανά τρείς ημέρας και τους επροφύλαξεν εκεί υπέρ τον ένα μήνα».\nΑκόμη μια άλλη σπηλιά στην «Μακρυαλάκα» υπήρξε το λίκνο από όπου ξεκίνησε ο κατόπιν ιερέας του χωριού ο Παπαγιώργης. Εγεννήθη εκεί, όταν κατέφυγαν εκεί οι γονείς του το 1826 για να σωθούν από τις διώξεις του Ιμπραήμ, που έκαιγε, σκότωνε και ρήμαζε την περιοχή.\nΑπόσπασμα από κείμενο του Σερβαίου Ιστοριοδίφη Νίκου Παπαγεωργίου που δημοσιεύτηκε στον Ε' Τόμο των Αρκαδικών Χρονικών, το 1979, με τίτλο «Κιβωτοί της Ελληνικής Συνέχειας»\nΑρχική Σελίδα Χωριό Σέρβου Φωτογραφίες Slides Κινούμενες Φωτογραφίες Παρουσίαση Εκκλησιών Αλμπουμ Λογοτεχνική Σελίδα


Πρώτη καταχώρηση: Πέμπτη, 1 Αυγούστου 2019, 13:06\nΟ Ιρανός πρόεδρος Χασάν Ροχανί δήλωσε σήμερα πως οι κυρώσεις που επέβαλαν οι ΗΠΑ σε βάρος του Ιρανού υπουργού Εξωτερικών Μοχαμάντ Τζαβάντ Ζαρίφ δείχνουν πως η Ουάσινγκτον τον «φοβάται».\n«Φοβούνται τις συνεντεύξεις που έδωσε ο υπουργός μας των Εξωτερικών» δήλωσε ο Ροχανί σε ομιλία του που μεταδόθηκε τηλεοπτικά.\nΟ Ιρανός πρόεδρος, ο οποίος επισκέπτεται την Ταμπρίζ, στο βορειοδυτικό τμήμα της χώρας, αναφερόταν σε μια σειρά συνεντεύξεων που έδωσε ο Ζαρίφ στον διεθνή Τύπο κατά την πρόσφατη επίσκεψή του στην έδρα των Ηνωμένων Εθνών στη Νέα Υόρκη.\n«Είναι απολύτως σαφές πως τα θεμέλια του Λευκού Οίκου σείστηκαν από τα λόγια και τη λογική ενός ενημερωμένου και αφοσιωμένου διπλωμάτη» είπε, κατηγορώντας τις Ηνωμένες Πολιτείες για «παιδιάστικες συμπεριφορές».\n«Οι εχθροί μας είναι τόσο ανίσχυροι, που έχασαν την ικανότητα να δρουν και να σκέπτονται με συνετό τρόπο» πρόσθεσε.\nΤην Τετάρτη, οι Ηνωμένες Πολιτείες αποφάσισαν να επιβάλουν κυρώσεις σε βάρος του επικεφαλής της ιρανικής διπλωματίας, εντείνοντας ακόμη περισσότερο την εκστρατεία τους για άσκηση «μέγιστης πίεσης» στο ιρανικό καθεστώς, το οποίο κατηγορούν ότι αποσταθεροποιεί τη Μέση Ανατολή.\nΟι κυρώσεις προβλέπουν το «πάγωμα» όλων των περιουσιακών στοιχείων του Μοχαμάντ Τζαβάντ Ζαρίφ στις Ηνωμένες Πολιτείες και την απαγόρευση οποιασδήποτε συναλλαγής Αμερικανών μαζί του, διευκρίνισε το αμερικανικό Υπουργείο Οικονομικών σε ανακοίνωσή του.\nΜε τις κυρώσεις αυτές η Ουάσινγκτον θα επιδιώξει επίσης να περιορίσει και να προβάλει προσκόμματα στα ταξίδια του Ζαρίφ στο εξωτερικό, αλλά δεν θα τον εμποδίσει να συμμετάσχει στις εργασίες του ΟΗΕ στη Νέα Υόρκη.\nΟ επικεφαλής της ιρανικής διπλωματίας δήλωσε πως οι κυρώσεις αυτές δεν θα έχουν «καμία επίπτωση» στον ίδιο ή στην οικογένειά του. «Δεν έχω καμία ιδιοκτησία ή περιουσιακό στοιχείο εκτός Ιράν» έγραψε στο Twitter. «Σας ευχαριστώ που με θεωρείτε τόσο μεγάλη απειλή» πρόσθεσε.\nΤελευταία ενημέρωση: Πέμπτη, 1 Αυγούστου 2019, 13:08


Ολυμπιακός: Πήρε "φωτιά" στο δεύτερο ημίχρονο με Γουίλτζερ και... Τσουμάνη! | Eurohoops\nΟλυμπιακός: Πήρε “φωτιά” στο δεύτερο ημίχρονο με Γουίλτζερ και… Τσουμάνη!\n2018-05-13T17:45:09+00:00 2018-05-13T17:45:09+00:00 2018-05-15T00:07:02+00:00.\nΟ Ολυμπιακός ανέβασε θεαματικά την απόδοση του στο δεύτερο ημίχρονο και με κορυφαίο παίκτη τον Κάιλ Γουίλτζερ επικράτησε με 104-69 τερματίζοντας στη δεύτερη θέση της Stoiximan.gr Basket League!\nΟ Αμερικανός ολοκλήρωσε την αναμέτρηση με 23 πόντους και 6/10 τρίποντα, την ώρα που ο Βασίλης Σπανούλης πέτυχε νταμπλ-νταμπλ με 10 πόντους και 10 τελικές πάσες. Νταμπλ-νταμπλ πέτυχε όμως και ο Γιώργος Μπόγρης με 17 πόντους και 13 ριμπάουντ!\nΟ Γιάννης Σφαιρόπουλος έδωσε χρόνο συμμετοχής και στον νεαρό Ανδρέα Τσουμάνη που σε περίπου 11 λεπτά συμμετοχής πέτυχε 7 πόντους και χειροκροτήθηκε θερμά.\nΟ Προμηθέας με τη σειρά του δέχθηκε επί μέρους σκορ 56-22 στο δεύτερο μισό και είχε για πρωταγωνιστή τον Λευτέρη Μαντζούκα που σε ηλικία 14 ετών σημείωσε 12 πόντους και 5/8 σουτ.\nΟι δύο ομάδες έδωσαν από νωρίς πολύ γρήγορο ρυθμό στην αναμέτρηση και ο Προμηθέας με μπροστάρη τον Πράδερ προηγήθηκε με 8-12 μόλις στο 4ο λεπτό. Τα διαδοχικά τρίποντα των Στρέλνιεκς και Γουίλτζερ διαμόρφωσαν το 14-14, πριν ο Πράδερ φτάσει πολύ νωρίς σε διψήφιο αριθμό πόντων για να διατηρήσει μπροστά την ομάδα της Πάτρας (15-19).\nΗ απολαυστική πρώτη περίοδος ολοκληρώθηκε τελικά στο 22-28 υπέρ των φιλοξενούμενων που σούταραν μέχρι εκείνο το σημείο 3/4 τρίποντα, είχαν 5 ασίστ για μόλις 1 λάθος και απέδειξαν πως η βαθμολογική τους θέση μόνο τυχαία δεν είναι.\nΤο γρήγορο 4-0 σερί έφερε τους “ερυθρολεύκων” σε απόσταση μίας κατοχής αλλά ο Προμηθέας συνέχισε να έχει σωστές επιλογές που του επέτρεψαν να ξεφύγει με 33-40 στα μέσα της δεύτερης περιόδου. Το υπόλοιπο του πρώτου ημιχρόνου ωστόσο άνηκε στους παίκτες του Γιάννη Σφαιρόπουλου που βρήκαν λύσεις έξω από τα 6.75 και με κορυφαίο τον Βασίλη Σπανούλη (10π, 8ασ) ανέτρεψαν την κατάσταση για το υπέρ τους 48-47.\nΒασικός ο Λευτέρης Μαντζούκας σε ηλικία 14 ετών\nΕιδική αναφορά αξίζει να γίνει στην επιλογή του Μάκη Γιατρά να ξεκινήσει ως βασικό τον Λευτέρη Μαντζούκα! Ο “μικρός” του Προμηθέα έγινε σε ηλικία 14 ετών και 10 μηνών ο νεότερος αθλητής που ξεκινάει βασικός στην Stoiximan.gr Basket League σημειώνοντας μάλιστα και 3 πόντους στα περίπου 14 λεπτά που αγωνίστηκε στο πρώτο μισό.\nΠάτησε “γκάζει” και… εξαφανίστηκε ο Ολυμπιακός\nΗ επιστροφή από τα αποδυτήρια είχε έναν και μόνο πρωταγωνιστή, τον Ολυμπιακό! Η άμυνα δούλεψε άψογα, η επίθεση βρήκε ρυθμό και ο “καυτός” Γουίλτζερ επιβεβαίωσε πως είναι ένας εξαιρετικός σουτέρ με 6/8 τρίποντα.\nΟι “ερυθρόλευκοι” έτρεξαν επί μέρους σκορ 21-1 με τη διαφορά να φτάνει στο +21 (69-48) και στη συνέχεια ο Γιώργος Μπόγρης έδωσε λύσεις κοντά στο καλάθι για να κάνει ακόμα πιο εύκολη την επικράτηση των γηπεδούχων (77-52).\nΧρόνος συμμετοχής και σκορ από τον νεαρό Ανδρέα Τσουμάνη\nΤο μεγάλο προβάδισμα οδήγησε σε ένα φυσιολογικό χαλάρωμα και οι δύο ομάδες ξεκίνησαν να σκέφτονται ήδη τα playoffs που ακολουθούν. Οι Τσουμάνης και Αρσενόπουλος πέρασαν στο παρκέ για λογαριασμό του Ολυμπιακού και χειροκροτήθηκαν θερμά όταν πέτυχαν τους πρώτους τους πόντους που βοήθησαν στο +34 (94-60) με 3.43′ στο ρολόι.\nΗ 100άρα ήρθε τελικά δια χειρός του εξαιρετικού Γιώργου Μπόγρη και λίγες κατοχές μετά το νέο τρίποντο του Μαντζούκα ανέβασε την συγκομιδή του στους 12 πόντους και διαμόρφωσε το τελικό 104-69.\nΠλέον, ο Ολυμπιακός γνωρίζει πως θα αντιμετωπίσει την Κύμη στον πρώτο γύρο των playoffs, την ώρα που ο Προμηθέας θα πρέπει να περάσει το εμπόδιο του Λαυρίου.\nΤα δεκάλεπτα:22-28, 48-47, 77-52, 104-69\nTags Γιάννης Σφαιρόπουλος Μάκης Γιατράς Ολυμπιακός Προμηθέας Πατρών


«ΑΝΔΡΕΣ Ή ΑΝΤΡΕΣ;» | ΔΕΥΚΑΛΙΩΝ ΚΑΡΑΠΙΠΕΡΗΣ – ΟΛΙΣΤΙΚΟΣ ΘΕΡΑΠΕΥΤΗΣ\n– ΠΟΙΟΙ ΕΙΝΑΙ ΟΙ ΛΟΓΟΙ ΠΟΥ ΤΟ ΕΧΟΥΝ ΜΕΤΑΤΡΕΨΕΙ;\nΗ ΛΕΞΗ ΑΡΡΕΝ, ΚΑΘΩΣ ΚΑΙ Η ΕΝΝΟΙΑ ΠΟΥ ΕΜΠΕΡΙΕΧΕΙ ΕΝΤΟΣ ΤΗΣ ΑΥΤΗ Η ΛΕΞΗ ΕΙΝΑΙ ΒΑΡΙΑ. ΕΧΕΙ ΜΙΑ ΤΙΜΗ ΜΕΣΑ ΤΗΣ ΚΑΙ ΕΝΑ ΕΙΔΙΚΟ ΒΑΡΟΣ ΠΟΥ ΚΑΠΟΙΕΣ ΦΟΡΕΣ ΕΙΝΑΙ ΑΣΗΚΩΤΟ, ΠΟΥ ΚΑΠΟΙΕΣ ΦΟΡΕΣ ΕΙΝΑΙ ΙΚΑΝΟ ΝΑ ΣΕ ΕΚΘΕΣΕΙ ΑΝΕΠΑΝΟΡΘΩΤΑ.\n– ΕΝΑΣ ΑΝΔΡΑΣ ΞΕΧΩΡΙΖΕΙ ΕΚ ΤΗΣ ΑΝΔΡΕΙΑΣ ΠΟΥ ΤΟΝ ΔΙΑΚΑΤΕΧΕΙ… ΟΧΙ ΑΦΟΒΟΣ, ΑΛΛΑ ΑΝΔΡΕΙΟΣ! ΑΥΤΟΣ, ΔΗΛΑΔΗ, ΠΟΥ ΥΠΕΡΝΙΚΑ ΤΟΥΣ ΦΟΒΟΥΣ ΤΟΥ…!\n– ΕΝΑΣ ΑΝΔΡΑΣ ΔΕΝ ΔΙΑΦΑΙΝΕΤΑΙ ΑΠΟ ΤΟ ΓΕΓΟΝΟΣ ΟΤΙ «ΦΟΡΑ ΠΑΝΤΕΛΟΝΙΑ», ΑΛΛΑ ΟΤΙ ΤΑ ΦΟΡΑΕΙ ΚΑΙ ΤΑ ΤΙΜΑΕΙ…!\n– Ο ΛΟΓΟΣ ΤΟΥ ΕΙΝΑΙ ΔΕΣΜΕΥΣΗ…!\n– ΕΙΝΑΙ ΕΙΛΙΚΡΙΝΗΣ ΜΕ ΤΟΥΣ ΑΛΛΟΥΣ, ΜΕ ΟΛΟΥΣ…!\n– ΣΕΒΕΤΑΙ ΠΛΗΡΩΣ ΤΟΝ ΕΑΥΤΟ ΤΟΥ…!\n– ΕΙΝΑΙ ΔΙΚΑΙΟΣ ΚΑΙ ΔΕΝ ΣΤΑΜΑΤΑΕΙ ΠΟΥΘΕΝΑ, ΕΩΣ ΟΤΟΥ ΕΠΙΤΥΧΕΙ…!\n– ΠΑΛΕΥΕΙ ΔΙΑ ΤΟΥΣ ΣΤΟΧΟΥΣ ΤΟΥ…!\n– ΤΟΥ ΑΡΕΣΕΙ ΝΑ ΕΙΝΑΙ ΗΓΕΤΗΣ…!\n– ΕΧΕΙ ΔΙΚΗ ΤΟΥ ΠΡΟΣΩΠΙΚΟΤΗΤΑ…!\n– ΑΝΑΛΑΜΒΑΝΕΙ ΠΡΩΤΟΒΟΥΛΙΕΣ…!\n– Ο ΑΝΤΡΑΣ ΞΕΧΩΡΙΖΕΙ ΑΠΟ ΤΗΝ ΨΥΧΗ, ΤΗΝ ΜΠΕΣΑ ΚΑΙ ΤΑ ΝΤΟΜΠΡΑ ΛΟΓΙΑ ΤΟΥ.\n– ΚΑΙ ΤΟ ΚΥΡΙΟΤΕΡΟ ΧΑΡΑΚΤΗΡΙΣΤΙΚΟ ΠΟΥ ΔΙΑΚΡΙΝΕΙ ΕΝΑΝ ΑΝΔΡΑ, ΕΙΝΑΙ ΤΟ ΓΕΓΟΝΟΣ ΟΤΙ ΣΕΒΕΤΑΙ, ΕΚΤΙΜΑ, ΑΓΑΠΑ ΚΑΙ ΓΕΜΙΖΕΙ ΜΕ ΧΙΛΙΟΥΣ ΤΡΟΠΟΥΣ ΤΗΝ ΣΥΝΤΡΟΦΟ ΤΟΥ…! ΔΕΝ ΨΑΧΝΕΙ ΝΑ ΙΚΑΝΟΠΟΙΗΣΕΙ ΧΙΛΙΕΣ ΓΥΝΑΙΚΕΣ, ΑΛΛΑ ΤΗ ΜΙΑ ΚΑΙ ΜΟΝΑΔΙΚΗ – ΤΗ ΔΙΚΗ ΤΟΥ, ΜΕ ΧΙΛΙΟΥΣ ΔΙΑΦΟΡΕΤΙΚΟΥΣ…!\nΑΥΤΗ ΕΙΝΑΙ ΑΛΛΩΣΤΕ, Η «ΜΑΓΚΙΑ» ΕΝΟΣ ΑΡΡΕΝΑ – ΝΑ ΜΠΟΡΕΙ ΝΑ ΓΕΜΙΖΕΙ ΣΥΝΕΧΩΣ ΤΗΝ ΚΑΡΔΙΑ ΜΙΑΣ ΓΥΝΑΙΚΑΣ…! ΟΧΙ, ΝΑ «ΚΑΛΥΠΤΕΙ» ΤΗΝ ΥΠΟΤΙΘΕΜΕΝΗ ΑΝΤΡΙΚΗ ΤΟΥ ΑΝΑΓΚΗ, ΜΕΣΩ ΠΟΛΛΩΝ ΓΥΝΑΙΚΩΝ (ΟΙ ΟΠΟΙΕΣ ΕΧΟΥΝ ΜΕ ΧΑΜΗΛΗ ΕΩΣ ΜΗΔΕΝΙΚΗ ΑΥΤΟΕΚΤΙΜΗΣΗ)…!\nΣΥΖΗΤΩ ΜΕ ΠΟΛΛΟΥΣ ΑΝΤΡΕΣ, ΟΙ ΟΠΟΙΟΙ ΚΑΥΧΟΝΤΑΙ ΔΙΑ ΤΙΣ «ΚΑΤΑΚΤΗΣΕΙΣ» ΤΩΝ. ΑΥΤΟ ΣΥΜΒΑΙΝΕΙ, ΕΠΕΙΔΗ, ΟΝΤΑΣ ΟΙ ΙΔΙΟΙ ΜΕ ΠΟΛΛΗ ΧΑΜΗΛΗ ΑΥΤΟ-ΕΚΤΙΜΗΣΗ, ΔΕΝ ΜΠΟΡΟΥΝ ΝΑ ΑΝΤΑΠΕΞΕΛΘΟΥΝ ΤΗΝ ΜΙΑ ΚΑΙ ΜΟΝΑΔΙΚΗ ΓΥΝΑΙΚΑ ΠΟΥ ΟΙ ΙΔΙΟΙ, ΕΠΕΛΕΞΑΝ. ΔΕΝ ΜΠΟΡΟΥΝ ΚΑΙ ΔΕΝ ΓΝΩΡΙΖΟΥΝ ΝΑ ΚΑΛΥΠΤΟΥΝ ΤΙΣ ΑΝΑΓΚΕΣ ΚΑΙ ΤΑ ΘΕΛΩ ΤΗΣ ΚΑΙ, ΔΙΑ ΤΗΣ ΕΥΚΟΛΗΣ ΟΔΟΥ, ΠΑΡΑΔΙΔΟΥΝ ΤΟ ΣΕΞΟΥΑΛΙΚΟ ΤΟΥΣ «ΟΡΓΑΝΟ – ΜΟΡΙΟ», ΔΙΧΩΣ ΙΧΝΟΣ ΑΥΤΟΣΕΒΑΣΜΟΥ, ΣΕ ΠΟΛΛΕΣ, ΧΑΜΗΛΗΣ ΑΥΤΟΕΚΤΙΜΗΣΗΣ, ΘΗΛΥΚΑ…!\nΑΥΤΑ, ΟΣΟΝ ΑΦΟΡΑ ΤΟΥΣ ΑΝΔΡΕΣ…\nΑΣ ΜΗΝ ΠΡΟΤΡΕΞΟΥΝ ΟΜΩΣ, ΟΙ ΓΥΝΑΙΚΕΣ ΝΑ ΠΑΝΗΓΥΡΙΣΟΥΝ, ΜΙΑΣ ΚΑΙ ΧΡΕΙΑΖΕΤΑΙ ΝΑ ΔΙΕΥΚΡΙΝΗΣΩ, ΟΤΙ Η ΣΥΜΠΕΡΙΦΟΡΑ ΤΩΝ ΑΝΔΡΩΝ ΔΕΝ ΠΡΟΕΡΧΕΤΑΙ «ΕΞ’ ΟΥΡΑΝΟΥ», ΑΛΛΑ ΑΠΟ ΤΗΝ ΔΙΑΠΑΙΔΑΓΩΓΗΣΗ – ΕΚΠΑΙΔΕΥΣΗ ΠΟΥ ΛΑΜΒΑΝΟΥΝ ΑΠΟ ΤΗΝ ΟΙΚΟΓΕΝΕΙΑ ΤΟΥΣ ΚΑΙ ΚΥΡΙΩΣ, ΑΠΟ ΤΗΝ ΕΚΑΣΤΟΤΕ ΜΗΤΕΡΑ ΤΟΥΣ…!\nΗ ΜΗΤΕΡΑ, ΕΙΝΑΙ ΕΚΕΙΝΗ ΠΟΥ ΘΑ ΔΙΔΑΞΕΙ ΣΤΟΝ ΥΙΟ ΤΗΣ, ΤΟ ΤΙ ΕΣΤΙ ΣΕΒΑΣΜΟΣ ΤΟΥ ΕΑΥΤΟΥ ΚΑΙ ΚΑΤΟΠΙΝ, ΤΟ ΤΙ ΕΣΤΙ Ο ΣΕΒΑΣΜΟΣ ΠΡΟΣ ΤΟ ΑΝΤΙΘΕΤΟ ΦΥΛΟ – ΠΡΟΣ ΤΗΝ ΓΥΝΑΙΚΑ…!\nΑΥΤΟ, ΦΥΣΙΚΑ, ΔΥΝΑΤΑΙ ΝΑ ΣΥΜΒΕΙ, ΟΤΑΝ Η ΕΚΑΣΤΟΤΕ ΜΗΤΕΡΑ ΓΝΩΡΙΖΕΙ Η ΙΔΙΑ ΤΟΝ ΑΥΤΟΣΕΒΑΣΜΟ ΚΑΙ ΕΧΕΙ Η ΙΔΙΑ, ΥΨΗΛΗ ΑΙΣΘΗΣΗ ΑΥΤΟΑΞΙΑΣ…!\nΣΤΗΝ ΣΗΜΕΡΙΝΗ ΕΠΟΧΗ ΟΜΩΣ, ΕΙΝΑΙ ΣΠΑΝΙΟ…!\nΑΠΕΥΘΥΝΟΜΕΝΟΣ ΛΟΙΠΟΝ, ΠΡΟΣ ΤΙΣ ΝΕΕΣ ΜΗΤΕΡΕΣ, ΑΛΛΑ ΚΑΙ ΣΤΙΣ ΓΥΝΑΙΚΕΣ ΓΕΝΙΚΟΤΕΡΑ, ΣΑΣ ΠΡΟΤΡΕΠΩ ΝΑ ΑΣΧΟΛΗΘΕΙΤΕ ΜΕ ΤΟΝ ΕΑΥΤΟ ΣΑΣ – Ο ΣΕΒΑΣΜΟΣ ΠΡΟΣ ΤΟΝ ΕΑΥΤΟ, Η ΥΨΗΛΗ ΑΥΤΟΕΚΤΙΜΗΣΗ, ΚΑΘΩΣ ΚΑΙ Η ΑΝΑΠΤΥΞΗ ΤΗΣ ΑΙΣΘΗΣΗΣ ΑΥΤΟΑΞΙΑΣ, ΧΡΕΙΑΖΕΤΑΙ ΝΑ ΑΠΟΤΕΛΕΙ ΤΗΝ ΠΡΟΤΕΡΑΙΟΤΗΤΑ ΣΑΣ…!\nΕΙΜΑΙ ΣΤΗ ΔΙΑΘΕΣΗ ΣΑΣ ΔΙΑ ΠΕΡΑΙΤΕΡΩ ΠΛΗΡΟΦΟΡΙΕΣ, ΩΣ ΠΡΟΣ ΤΗΝ ΕΠΙΤΕΥΞΗ ΤΩΝ ΠΑΡΑΠΑΝΩ ΙΔΑΝΙΚΩΝ – ΤΩΝ ΠΑΡΑΠΑΝΩ ΣΤΟΧΩΝ ΤΗΣ ΖΩΗΣ ΣΑΣ…\nΔημοσιεύτηκε στην κατηγορία ΠΝΕΥΜΑ,ΨΥΧΟΛΟΓΙΑ, με ετικέτες ΑΓΑΠΗ,ΑΝΔΡΑΣ,ΑΞΙΟΠΡΕΠΕΙΑ,ΓΥΝΑΙΚΑ,ΕΚΤΙΜΗΣΗ,ΣΕΒΑΣΜΟΣ,ΣΥΝΤΡΟΦΟΣ,ΣΧΕΣΗ,ΨΥΧΟΛΟΓΙΑ, στις Ιούνιος 15, 2018 από την/τον ΔΕΥΚΑΛΙΩΝ ΚΑΡΑΠΙΠΕΡΗΣ.\n← ΜΗΛΟΞΥΔΟ – ΟΙ ΧΡΗΣΕΙΣ ΤΟΥ «ΤΟ ΑΝΕΚΔΟΤΟ ΜΕ ΤΟΝ ΓΡΥΛΟ» →


Σοκάρει με τις δηλώσεις του: «Βρέθηκα δύο φορές αντιμέτωπος με το θάνατο» - MaryMary.gr\nΚαι καλά έκανε: «Χώρισα γιατί ο άντρας μου βγήκε σατράπης»\nΑπέκτησαν το τρίτο τους παιδί πριν από δυο μήνες και το μαθαίνουμε τώρα\n8 Μαΐου 2019 · ΠΑΣΧΑΛΗΣ ΤΖΑΝΑΣ\nΣτο περιοδικό Χάι μίλησε ο Τέρης Χρύσος.\nΟ γνωστός τραγουδιστής αποκάλυψε τις δυο φορές που βρέθηκε κοντά στον θάνατο.\nΒρεθήκατε αντιμέτωπος με τον θάνατο;\nΝαι, βρέθηκα δυο φορές. Μια φορά που έπαθα έμφραγμα πριν από δέκα χρόνια, όπου με πήγαν στο Ωνάσειο και μου έκαναν μπαλονάκι. Ήμουν μεταξύ ναι και όχι. Και η άλλη πριν από 25 χρόνια όταν ταξίδευα από το Σικάγο στην Ελλάδα όπου το αεροπλάνο δεν μπορούσε να προσγειωθεί λόγω του ότι δεν άνοιγαν οι ρόδες. Και ξαφνικά βγήκαν ο πιλότος και η hostess και άνοιξαν μια καταπακτή εκεί που κάθονταν οι επιβάτες και χτύπησαν με τσεκούρι για να ανοίξει η ρόδα. Μας είπαν βγάλτε τα παπούτσια, βγάλτε κάθε τι αιχμηρό, τσατσάρες, στυλό από τις τσέπες σας και βάλτε το κεφάλι ανάμεσα στα γόνατα σας και σκύψτε κάτω. Το κάναμε αυτό γιατί θα προσγειωθούμε χωρίς τροχούς.\nΜετανιώσατε που δεν κάνατε οικογένεια και δεν αποκτήσατε ένα παιδί;\nΠάρα πολύ διότι αισθάνομαι μόνος. Ευτυχώς έχω αρκετούς φίλους που με αγαπούν και τους αγαπώ και υπάρχει μια συναλλαγή και βλεπόμαστε. Βεβαίως και παιδιά να είχα δεν θα έμεναν τα βράδια μαζί μου, θα είχαν κάνει οικογένειες, θα ήξερα βέβαια ότι έχω τα παιδιά μου, τα εγγόνια μου ανά πάσα στιγμή. Ειλικρινά το μετάνιωσα.\nΌταν χάσατε τη μητέρα σας πρέπει να κλονίστηκε όλος ο κόσμος σας…\nΜέχρι τώρα που έχουν περάσει 19 χρόνια, κάθε βράδυ θα τη δω στο όνειρο μου. Όταν ήταν να φύγει, λίγο διάστημα πριν, την έβαλα σε ένα πολύ καλό ίδρυμα γιατί είχε πάθει Αλτσχάϊμερ και ξέχναγε τα πάντα. Πήγαινα κάθε μέρα και την τάιζα. Το βράδυ όταν έφευγα για να πάω στη δουλειά μου, μου έλεγε «που πας;» και της έλεγα «πάω να δουλέψω». Τη ρώταγα ποιος είμαι και μου έλεγε ο άντρας της.\nΧαμός τις τελευταίες ημέρες με τις δηλώσεις του Πάνου Καλίδη στο περιοδικό Λοιπόν. Ο τραγουδιστής μας είπε: «Είμαι κατά της ομοφυλοφιλίας, όχι κατά των ομοφυλόφιλων» και φυσικά υπήρξαν αντιδράσεις. Σήμερα όμως, ...\nΕλένη Ράντου: Το συγκινητικό μήνυμα για τον Λαυρέντη Μαχαιρίτσα\nΌλη η Ελλάδα συγκλονίστηκε σήμερα το πρωί όταν έγινε γνωστό πως ο Λαυρέντης Μαχαιρίτσας έφυγε από τη ζωή ξαφνικά στα 63 του χρόνια. Μέσα από το facebook, η καλή του ...\nΜε ένα δελτίου τύπου από το Open ανακοινώθηκε η ομάδα που έκλεισε για να βρίσκεται στο πλευρό της Κατερίνας Καινούργιου στην πρωινή εκπομπή «Ευτυχείτε». Του ξέρεις όλους, αλλά σίγουρα κάποιους από ...\nΡομαντικά νυφικά για ρομαντικά κορίτσια\nΠολλές γυναίκες βλέπουν τα πράγματα απίστευτα ρομαντικά και είναι λογικό αυτές οι γυναίκες να θέλουν και έναν απίστευτα ρομαντικό γάμο. Οπότε και το νυφικό τους θα πρέπει να είναι τόσο ...


Ερντογάν: Προειδοποιεί τη Μέρκελ για λιβυκό χάος και τρομοκρατία στη Μεσόγειο\nΤην αναγκαιότητα της «επιτάχυνσης της ειρηνευτικής διαδικασίας» στη Λιβύη, προκειμένου να μην επεκταθεί το «λιβυκό χάος» στη Μεσόγειο και κερδίσει ξανά έδαφος η τρομοκρατία, τόνισε ο Τούρκος πρόεδρος Ταγίπ Ερντογάν κατά τη συνάντησή του σήμερα με τη Γερμανίδα καγκελάριο Άνγκελα Μέρκελ στην Κωνσταντινούπολη.\n«Το χάος που κυριαρχεί στην Λιβύη κινδυνεύει να έχει συνέπειες σε ολόκληρη την Μεσόγειο, εάν δεν επιβληθεί ηρεμία το συντομότερο δυνατόν», δήλωσε ο Ερντογάν εγκαινιάζοντας το νέο γερμανοτουρκικό πανεπιστήμιο στην Κωνσταντινούπολη μαζί με την Άνγκελα Μέρκελ.\n«Στόχος μας είναι να βάλουμε τέλος στην κρίση», τόνισε ο Ρετζέπ Ταγίπ Ερντογάν για να προσθέσει ευθύς αμέσως ότι «η Τουρκία θα επιδείξει αλληλεγγύη στους Λίβυους αδελφούς και αδελφές». Σε κάθε περίπτωση, ο Τούρκος πρόεδρος τόνισε ότι η χώρα του θα σεβαστεί τα βήματα τα οποία έγιναν στο Βερολίνο, στις 19 Ιανουαρίου.\nΗ ‘Ανγκελα Μέρκελ θα συναντηθεί στην Κωνσταντινούπολη και με μέλη της κοινωνίας των πολιτών, ανάμεσά τους τον διαπρεπή δικηγόρο Βεϊζέλ Οκ και τον δημοσιογράφο Ντενίζ Γιουτζέλ, η φυλάκιση του οποίου το 2017 προκάλεσε διπλωματική κρίση ανάμεσα στο Βερολίνο και την Άγκυρα.\nΠροηγούμενο άρθροΚλειδί για την ασφάλεια της Ελλάδας η ανάπτυξη των ελληνορωσικών σχέσεων\nΕπόμενο άρθροΣΔΙΤ: Η Συντριβή του Δημοσίου συμφέροντος από τον Ιδιωτικό Τομέα


Η έλλειψη εμπιστοσύνης στο κράτος οδηγεί σε εκρήξεις στη Θεσσαλονίκη | biofuels.gr\nHome » Ειδήσεις » Η έλλειψη εμπιστοσύνης στο κράτος οδηγεί σε εκρήξεις στη Θεσσαλονίκη\nΗ έλλειψη εμπιστοσύνης στο κράτος οδηγεί σε εκρήξεις στη Θεσσαλονίκη\nΠέρα από την ημιμάθεια και τις ιδεοληψίες, οι αντιδράσεις που εκδηλώνονται τελευταία με τη μορφή «εκρήξεων» για τον ΧΥΤΑ Μαυροράχης, για τις μονάδες παραγωγής ηλεκτρικής ενέργειας από την επεξεργασία βιομάζας στα Βασιλικά και για τη δημιουργία μεταλλουργίας χρυσού στις Σκουριές επαναφέρουν στο προσκήνιο την έλλειψη εμπιστοσύνης των πολιτών στους μηχανισμούς του κράτους. Αλλά και τη νοοτροπία της… δήθεν δημοκρατικότητας, σύμφωνα με την οποία σε όλα τα θέματα δίκιο έχουν οι πολλοί ή όσοι φαίνονται περισσότεροι επειδή κάνουν φασαρία.\nΚαι στις τρεις αυτές υποθέσεις που εξελίσσονται σχεδόν ταυτόχρονα γύρω από τη Θεσσαλονίκη υπάρχουν δημόσιες και ιδιωτικές επενδύσεις που προωθούνται με βάση το ισχύον κανονιστικό πλαίσιο. Σε πάμπολλες περιπτώσεις όσοι έχουν αντιρρήσεις προσφεύγουν στα δικαστήρια, τα οποία μέχρι σήμερα με τις αποφάσεις τους δεν εμποδίζουν την πρόοδο των έργων. Κι όμως οι αντιρρησίες δεν πτοούνται. Επιμένουν διότι θεωρούν πως σε τελευταία ανάλυση όλα καταλήγουν στη λαϊκή βούληση, δηλαδή –όπως οι ίδιοι μεταφράζουν- στη δική τους βούληση. Ιδιαίτερα στην παρούσα πολιτική συγκυρία, κατά την οποία υπάρχουν άνθρωποι που πιστεύουν στα σοβαρά ότι το αποτέλεσμα των εκλογών στην Ελλάδα έχει τη δύναμη να επιβληθεί στους κανόνες της Ευρωζώνης, η λογική της… λαϊκής κυριαρχίας που δικαιολογεί ακόμη και τη βία επανέρχεται δριμύτερη στο προσκήνιο. Άλλωστε στο παρελθόν υπάρχουν περιπτώσεις που τελικά η θεσμοθετημένη νομιμότητα υποχώρησε –στην πραγματικότητα τσαλαπατήθηκε- από τις αντιδράσεις ομάδας πολιτών.\nΌλα αυτά μεταφέρουν την εικόνα μιας χώρας ελάχιστα σοβαρής. Μιας Πολιτείας ασταθούς και αφερέγγυας, την οποία δεν εμπιστεύονται οι πολίτες της. Ούτε εκείνοι που τηρούν τους κανόνες, αποδέχονται το νομοθετικό πλαίσιο και αναγνωρίζουν την κρίση και την ετυμηγορία των δημοσίων αρχών, ούτε –πολύ περισσότερο- όσοι θεωρούν ότι οι νόμοι, όταν δεν βολεύουν τα συμφέροντα και τις ιδέες μας καλό είναι να αλλάζουν.\nΕπενδύσεις σαν κι αυτές που έχουν ξεσηκώσει κάποιους στην ευρύτερη περιοχή της Θεσσαλονίκης υπάρχουν σε πολλά ανεπτυγμένα μέρη του κόσμου. Για παράδειγμα, χρυσορυχείο σαν της Χαλκιδικής λειτουργεί σε τουριστική περιοχή της Φινλανδίας. ΧΥΤΑ βρίσκει κανείς στην Ευρώπη, την Αμερική και την Αυστραλία, ενώ μόνο στη Γερμανία υπάρχουν 7000 μονάδες παραγωγής ηλεκτρικής ενέργειας με επεξεργασία βιομάζας, δηλαδή αποβλήτων από βουστάσια και κτηνοτροφικές μονάδες. Μόνο που –σου λέει ο άλλος- διαφορετικό πράγμα είναι το φιλανδικό, γερμανικό και καναδικό κράτος, που τηρεί με αυστηρότητα νόμους και διαδικασίες, ενώ προστατεύει το περιβάλλον και τους ανθρώπους, και διαφορετικό πράγματα η Ελλάδα του μπάχαλου, της γραφειοκρατίας και της διαφθοράς. Εν μέρει σωστό επιχείρημα, αφού υπάρχουν περιπτώσεις πλημμελούς άσκησης καθηκόντων δημοσίων λειτουργών και υπηρεσιών. Εν πολλοίς, όμως, πρόκειται για φτηνή δικαιολογία, που μοιάζει με κάποιον δίμετρο υπέρβαρο, ο οποίος προσπαθεί να κρυφτεί πίσω από το δαχτυλάκι του.\nΗ αληθινή μεταρρύθμιση στη χώρα μπορεί να αρχίσει από τη Θεσσαλονίκη και την αποδοχή των δημοσίων αρχών, χωρίς αναστολές και προαπαιτούμενα. Αξίζει, ίσως, και να ρισκάρουμε μια τέτοια προσέγγιση. Αλλιώς καμία παρέμβαση, πολύ περισσότερο καμία σοβαρή επένδυση, δεν πρόκειται να γίνει στην περιοχή.\n* Άρθρο του Γιώργου Μητράκη


Ελληνική Συμφωνική Ορχήστρα Νέων: Η αξία ενός τέτοιου οργανισμού για την Ελλάδα\nΕΙΔΗΣΕΙΣ 🕔30/06/2018 - 19:34 | Author: Newsroom Ipaidia\nΗ Ελληνική Συμφωνική Ορχήστρα Νέων (ΕΛΣΟΝ) ιδρύθηκε τον Νοέμβριο του 2017, προκαλώντας ευχάριστη αίσθηση. Όχι μόνο γιατί ήρθε να καλύψει ένα σημαντικό κενό -στην υπόλοιπη Ευρώπη οι ορχήστρες νέων αποτελούν καθιερωμένο θεσμό-, αλλά κι επειδή νέοι Έλληνες ταλαντούχοι μουσικοί, μετά την εκπαίδευση και καθοδήγησή τους από κορυφαίους επαγγελματίες μουσικούς ορχηστρών, θα είχαν την ευκαιρία να παρουσιάσουν τη δουλειά τους στις νέες εγκαταστάσεις της Εθνικής Λυρικής Σκηνής (ΕΛΣ) στο Κέντρο Πολιτισμού- Ίδρυμα Στ. Νιάρχος.\nΌπως κι έγινε, με τις δυο συναυλίες, της Παρασκευής 29 και του Σαββάτου 30 Ιουνίου, που κλείνουν την καλλιτεχνική σεζόν 2017-2018, να αποτελούν την αφορμή για να συνομιλήσει το ΑΠΕ-ΜΠΕ με τον ιδρυτή και μουσικό διευθυντή της ΕΛΣΟΝ, Διονύση Γραμμένο.\nΑκολουθεί η συνέντευξη του Διονύση Γραμμένου στην Ελένη Μάρκου για το Αθηναϊκό- Μακεδονικό Πρακτορείο Ειδήσεων.\nΕρ.: Η ΕΛΣΟΝ ήταν προσωπικό σας όνειρο; Αν ναι, πότε και πώς προέκυψε η ιδέα για την ίδρυσή της;\nΑπ.: Μαθητής ωδείου ακόμα, θυμάμαι να αναρωτιέμαι για ποιον λόγο να μην υπάρχει στην Ελλάδα μια Ορχήστρα Νέων, αντίστοιχη με αυτές των υπολοίπων ευρωπαϊκών χωρών. Μια ορχήστρα που να συγκεντρώνει ταλαντούχους μουσικούς από όλη τη χώρα και να τους εκπαιδεύει στο συμφωνικό ρεπερτόριο, δίνοντάς τους ερεθίσματα και εμπειρίες μέσα από τις συναυλίες και τη σύμπραξη. Όσο τα χρόνια περνούσαν, τόσο περισσότερο γινόταν αισθητή μέσα μου η απουσία ενός τέτοιου συνόλου, ενός φυτώριου νέων ταλέντων στη χώρα μας.\nΕρ.: Υπάρχει κάτι που σας εντυπώθηκε ως εμπειρία από όλη αυτή την προσπάθεια και το οποίο θα θέλατε να μοιραστείτε μαζί μας;\nΑπ.: Πίστεψα πάρα πολύ στην αξία που θα είχε για την Ελλάδα η ίδρυση ενός τέτοιου οργανισμού και αυτό παρέμεινε και ο οδηγός μου σε όλο αυτό το διάστημα.\nΕρ.: Η ΕΛΣΟΝ ξεκίνησε τη λειτουργία της με 35 νέους Έλληνες μουσικούς από την Ελλάδα και το εξωτερικό. Τι δυσκολίες έχετε αντιμετωπίσει ως τώρα και ποιο το «πρόσημο» της όλης διαδικασίας;\nΑπ.: Υπάρχει πολύ μεγάλος ενθουσιασμός, τόσο από τους νέους μουσικούς της ορχήστρας όσο και από το κοινό που παρακολουθεί τις συναυλίες μας. Διακρίνω το πάθος των νέων για μουσική και τη μεγάλη προσπάθεια, προσωπική και συλλογική, που γίνεται ώστε να αναμετρηθούμε με αυτά τα τόσα μεγάλα και σημαντικά έργα. Διακρίνω επίσης την εξέλιξη των μουσικών από τη μια συναυλία στην άλλη, αλλά και τη δυναμική που αποκτά ολοένα και περισσότερο αυτό το σύνολο. Έχοντας όλα αυτά λοιπόν ως κίνητρα, είμαστε σε θέση να ξεπεράσουμε τις όποιες πρακτικές δυσκολίες προκύπτουν.\nΕρ.: Πόση διάρκεια έχει η συμμετοχή του κάθε μουσικού στην ΕΛΣΟΝ; Κάθε πότε εμπλουτίζεται η Ορχήστρα;\nΑπ.: Μέσα στις επόμενες ημέρες η ΕΛΣΟΝ θα ανακοινώσει ακροάσεις, οι οποίες θα πραγματοποιηθούν τον Οκτώβριο του 2018 σε διάφορες πόλεις της Ελλάδας, με σκοπό να δώσει την ευκαιρία σε ταλαντούχους νέους από όλη τη χώρα να συμμετάσχουν αλλά και να διεκδικήσουν μια θέση στην ορχήστρα για την επόμενη καλλιτεχνική περίοδο 2018-19. Κατά συνέπεια, η συμμετοχή του κάθε μουσικού στην ορχήστρα θα εξαρτηθεί από την επιτυχία του στις ακροάσεις.\nΕρ.: Μιλήστε μας για τις συναυλίες του διημέρου (29 & 30 Ιουνίου).\nΑπ.: Είναι οι δύο συναυλίες οι οποίες θα ολοκληρώσουν και την πρώτη μας καλλιτεχνική περίοδο στην Εναλλακτική Σκηνή του ΚΠΙΣΝ: Χτες, Παρασκευή 29/6, πραγματοποιήθηκε μια συναυλία με έργα Χάυντν και Μότσαρτ, ενώ σήμερα θα παρουσιαστεί ένα γκαλά με αποσπάσματα από όπερες του Μότσαρτ, με τη συμμετοχή των τραγουδιστών του προγράμματος «Οι Νέοι της Όπερας» της ΕΛΣ.\nΕρ.: Είστε μόλις 28 ετών και το βιογραφικό σας είναι γεμάτο διακρίσεις και επιτεύγματα. Πώς «μεταφράζεται» όλη αυτή η επιτυχία; Έπρεπε κάτι να «θυσιάσετε» για να τα καταφέρετε;\nΑπ.: Σίγουρα, ο καθένας μας έχει μια διαφορετική ερμηνεία για το τι σημαίνει επιτυχία. Η μουσική μού έχει δώσει τη μοναδική ευκαιρία να εξερευνήσω βαθύτερα τον εαυτό μου, να έρθω σε επαφή με τις ιδέες των μεγάλων συνθετών και να βιώσω από πολύ νεαρή ηλικία έντονα συναισθήματα και στιγμές πάνω σε μουσικές σκηνές και αίθουσες συναυλιών ανά τον κόσμο. Τι θα μπορούσα λοιπόν να θεωρήσω ως θυσία;\nΕρ.: Πόσο σημαντικό ήταν το γεγονός ότι κατάγεστε από την Κέρκυρα, ένα νησί με τεράστια παράδοση, στην κλασική -και όχι μόνο- μουσική;\nΑπ.: Πολύ σημαντικό, σίγουρα. Είναι πολλά τα μουσικά ερεθίσματα που το νησί αυτό μπορεί να δώσει σε ένα νέο παιδί και να το μαγνητίσει.\nΕρ.: Τι θα συμβουλεύατε κάποιο νέο παιδί που θέλει να ασχοληθεί επαγγελματικά με την κλασική μουσική;\nΑπ.: Να απολαύσει αυτό το υπέροχο ταξίδι και να κρατά πάντα μέσα του αναμμένη τη φλόγα για μουσική.\nΣημειώνεται ότι η συμμετοχή των νέων μουσικών στα προγράμματα της ΕΛΣΟΝ παρέχεται δωρεάν και ότι τη χρηματοδότηση της λειτουργίας της, καθώς και της διοργάνωσης των τεσσάρων συναυλιών στην ΕΛΣ (που ολοκληρώνονται σήμερα Σάββατο 30 Ιουνίου), έχει αναλάβει το Κοινωφελές Ίδρυμα Ιωάννη Σ. Λάτση στο πλαίσιο του πολιτιστικού του προγράμματος.\nNews Tag: ΕΚΠΑΙΔΕΥΣΗΕΛΛΑΔΑΜΟΥΣΙΚΗΝΕΟΙ


Ο Οιδίπους Τύραννος του Σοφοκλή ανεβαίνει στη σκηνή | Check In Cyprus\nΑπό 1 Ιουλίου 2022 στο Αμφιθέατρο Μακαρίου Γ΄ και σε περιοδεία\nΟ Θανάσης Γεωργίου (Οιδίποδας) σε συνέντευξή του στο περιοδικό του ΘΟΚ «Μάσκα» (τεύχος 9), αναφέρει: «Στην τέλεια πλοκή του Οιδίποδα, ο ήρωας είναι ο ίδιος διώκτης και διωκόμενος. Η τραγική αλήθεια που κρύβεται στον Οιδίποδα είναι ότι ο ήρωας έπραξε ό,τι έπραξε εν πλήρη αγνοία. Η πτώση του δεν οφείλεται σε θεϊκή δύναμη, αλλά στην περιορισμένη γνώση του ανθρώπου. Στην πραγματικότητα, κανείς δεν ενδιαφέρεται να βρει τον δολοφόνο του Λαΐου και τον υπεύθυνο για το μίασμα που καταστρέφει τη Θήβα, αφού όλοι τον ξέρουν. Αυτό που απομένει είναι να βρει ο δολοφόνος τον εαυτό του. Πρόκειται στην ουσία για μια οδυνηρή πορεία από την άγνοια στην αλήθεια και την αυτογνωσία.\n€17 / €8 (άνεργοι, συνταξιούχοι, πολύτεκνοι με την επίδειξη του αντίστοιχου αποδεικτικού εγγράφου και άτομα κάτω των 25 ετών με την επίδειξη πολιτικής ταυτότητας).


Trypophobia: όταν μια τρύπα σού φέρνει πανικό - Pillowfights.gr\nHome Break a Leg Trypophobia: όταν μια τρύπα σού φέρνει πανικό\nΕύη Λεγάτου 22/11/2021\nΣου έχει τύχει ποτέ να νιώσεις αποστροφή ή ταραχή στη θέα και μόνο μιας κυψέλης ή ενός σφουγγαριού; Μήπως οι αντιδράσεις αυτές γενικεύονται και γίνονται εντονότερες όταν παρατηρείς φράουλες ή ρόδια; Αν ναι, μπορεί να ανήκεις κι εσύ στην ομάδα των ανθρώπων που πάσχουν από τρυποφοβία. Το εν λόγω σύνδρομο σχετίζεται με αντανακλαστικές αντιδράσεις που προκαλούνται ως αντίδραση σε αντικείμενα που βλέποντάς τα βιώνουμε έντονο άγχος. Η εφίδρωση, ο φόβος, η αναγούλα ή ακόμα και οι κρίσεις πανικού υποδεικνύουν ότι αυτό που αντικρύζουμε είναι ικανό να μας αναστατώσει.\nΟι έρευνες για την τρυποφοβία μπορεί να είναι αρκετά περιορισμένες, είναι όμως ικανές να μας υπενθυμίσουν ότι κατά τη διάρκεια της εξέλιξης του είδους μας ήρθαμε αντιμέτωποι με παράσιτα, ερπετά και λογής έντομα που έχουν εντυπωθεί στο υποσυνείδητό μας και μας κάνουν να φοβόμαστε οτιδήποτε σχετίζεται με αυτά, όπως τις οπές. Κάποιοι μελετητές, όπως ο Άρλοντ Γουίλκινς, πιστεύουν ότι η τρυποφοβία σχετίζεται με υπερφόρτωση του εγκεφάλου με πληθώρα πληροφοριών. Γι’ αυτό και οι πάσχοντες νιώθουν αποστροφή για οτιδήποτε περιλαμβάνει τρύπες, από μια μυρμηγκοφωλιά μέχρι τις τρύπες που έχει μια φέτα ψωμί. Δεν είναι λίγες οι φορές που το τυρί emental όχι μόνο δεν είναι το αγαπημένο τους αλλά δεν αντέχουν ούτε να το βλέπουν στο ράφι του ψυγείου, ενώ μια τρύπια κάλτσα έχει λίγες πιθανότητες να καταλήξει ξανά στο συρτάρι μετά από μπάλωμα.\nΜπορεί να θεωρεί κανείς πως η φοβία για τις οπές είναι κάτι που βιώνει αποκλειστικά ο ίδιος, ωστόσο οι ψυχολόγοι αποκαλύπτουν πως είναι αρκετοί εκείνοι που νιώθουν έντονη δυσφορία μπροστά σε ανάλογες εικόνες. Στο διαδίκτυο μπορεί να βρει κανείς τεστ που σχετίζονται με την τρυποφοβία. Στα εν λόγω τεστ εμφανίζονται εικόνες και υπολογίζεται ο χρόνος που κάνεις να απαντήσεις σε ερωτήσεις που περιέχουν τρύπες και σε ερωτήσεις εντελώς άσχετες. Το αποτέλεσμα αποτελεί μια ένδειξη για το αν και κατά πόσο το συγκεκριμένο σύνδρομο εμφανίζεται και στη δική σου περίπτωση. Η διάρκεια της δοκιμασίας είναι περίπου πέντε λεπτά και πιστεύω αξίζει να το δοκιμάσει κάποιος που υποπτεύεται ότι είναι ευαίσθητος σε φωτογραφικό υλικό που περιλαμβάνει οπές.\nΥπάρχει όμως συγκεκριμένη θεραπεία που το τρυποφοβικό άτομο πρέπει να ακολουθήσει; Όπως σε όλες τις φοβίες, έτσι και σ’ αυτή, η γνωστική συμπεριφορική θεραπεία φαίνεται ιδανική. Οι ειδικοί υποβάλλουν το άτομο σε μια σειρά από σταδιακά αυξανόμενη έκθεση σε προϊόντα που του προκαλούν πανικό και μέσα από τη μέθοδο της συναισθηματικής απευαισθητοποίησης φαίνεται προοδευτικά να φτάνουν στα επιθυμητά αποτελέσματα, όταν πια η θέαση φωτογραφιών με τρύπες ή αντικειμένων που τις περιλαμβάνουν δεν προκαλεί φοβική αντίδραση στον ασθενή.\nΤελικά οι φοβίες που μπορεί να έχει κάποιος δεν είναι πάντα γνωστές, είναι όμως υπαρκτές. Φυσικά δεν μπορούμε να ζούμε με την αγωνία μήπως έχουμε τη μία ή την άλλη φοβία, καλό είναι όμως να είμαστε υποψιασμένοι γιατί μπορεί να εκδηλώνουμε αντιδράσεις που να αποκλίνουν από το φυσιολογικό και να χρειαστεί να τις αντιμετωπίσουμε με τη βοήθεια ειδικών. Στη συγκεκριμένη περίπτωση ισχύει αυτό που εύστοχα διατύπωσε ο Καζαντζάκης: «Αν μπορείς κοίταξε τον φόβο κατάματα και ο φόβος θα φοβηθεί και θα φύγει».